text:
Kumbi Mipingu ya Akaboni aku Yehova Yitendeskeka Wuli?
Mpingu wewosi utendeskeka ndi wupu wa ŵara. Mipingu pafufupi 20 yipanga dera ndipu madera pafufupi 10 ngapanga chigaŵa. Paja ŵara wo atende mpingu wewosi nyengu ndi nyengu ndipu adanika kuti akuwonere madera.
Mipingu yilonde ulongozgi wa m’Bayibolo kutuliya ku Wupu Wakulongozga. Akaboni aku Yehova wo ateŵete kwanyengu yitali ndiwu apanga Wupu Wakulongozga ndipu pasonu panu agwiriya nchitu yawu ku likulu la Akaboni aku Yehova ku Brooklyn, New York.
Ziŵani Vinandi
MAFUMBU NGO ŴANTHU AFUMBA KAŴIKAŴI
Kumbi Akaboni aku Yehova ŵe ndi Aliska wo Atiŵalipira?
Kumbi mumpingu wa Akaboni aku Yehova mwe ŵanthu apachanya kuruska anyawu? Kumbi mbayani wo ateŵete mwakujipereka?
MAWUNGANU
Kumbi ndi Vinthu Wuli vo Vichitika pa Nyumba ya Ufumu?
Lutani ku Nyumba ya Ufumu kuti mukajiwone mwija.


c: text/html

text:
SAMBIRU 14
Ufumu wo Wazamuwusa Charu Chosi
Kumbi wawuziŵa Ufumu wo tikamba?— Hinya, ndi Ufumu waku Chiuta. Ufumu wenuwu ndiwu wazamusambusa charu chosi kuti chizije paradayisu. Kumbi ungayanja kuti tisambiri vinandi vakukwaskana ndi Ufumu wenuwu?—
Ufumu wewosi uja ndi fumu. Ndipuso fumu yiwusa ŵanthu a m’charu chaki. Kumbi Fumu ya Ufumu waku Chiuta utiyiziŵa?— Ndi Yesu Khristu. Waja kuchanya. Pambula kuswera yapa wawusengi tosi pa charu. Kumbi uŵanaŵana kuti tazamukondwa asani Yesu wazija Fumu ya charu chosi?—
Kumbi ukhumba kuziwonanji m’Paradayisu?
Tazamukondwa ukongwa! Ŵanthu azamupumana cha pamwenga kuchita nkhondu m’Paradayisu. Ŵanthu wosi azamuyanjana. Palivi yo wazamutama pamwenga kufwa. Wo atondeka kuwona azamuwona, ambula kuvwa azamukuvwa, ŵanthu wo atondeka kwenda azamukwenda ndipuso kutchimbiya. Weyosi wazamuja ndi chakurya chakukwana. Nyama nazu zazamuja mwachimangu ndi nyama zinyaki kweniso isi. Ŵanthu wo akufwa azamuyuskika. Anthurumi ndi anthukazi anandi wo waŵasambira mu kabuku yaka nge Rebeka, Rahabe, Davidi ndi Eliya nawu so azamuyuskika! Kumbi ungayanja kuti uziwonani nawu asani aziyuskika?—
Yehova watikuyanja ukongwa ndipu wakhumba kuti ukondwengi. Asani ulutirizgengi kusambira vakukwaskana ndi Yehova ndipuso kumuvwiya, wazamuja ndi umoyu wambula kumala m’paradayisu wakutowa! Kumbi ndivu ukhumba?—
ŴERENGA M’BAYIBOLO LAKU
Yesaya 2:4; 11:6-9; 25:8; 33:24; 35:5, 6
Yohane 5:28, 29; 17:3
Ziŵani Vinandi
Buku Langu la Nkhani za m’Bayibolo

robotstxt: allowed

filter: keep


text:
MAZGU GHA CHIUTA MBUSAMBAZI | YEREMIYA 51-52
Chilichose Icho Yehova Wayowoya Chikufiskika
Yehova wakayowoyerathu ivyo vichitikenge munthazi
‘Norani mivi’
“Vinkhara vya Babuloni vyaleka kurwa”
Pa libwe ilo pali kulembeka mbiri ya Nabonidus pali mazgu ghakuti: “Ŵasilikari ŵa Sayirasi ŵakanjira mu msumba wa Babuloni kwambura kurwa nkhondo.” Ichi chikulongora kuti pakaŵavya kulimbana kulikose, ndipo ivi vikukolerana na ivyo uchimi wa Yeremiya ukayowoya
“Babuloni wazgokenge vibumira vyamalibwe [na malo] ghakupasuka muyirayira”
Kwambira waka mu 539 B.C.E., uchindami wa Babuloni ukamba kumara. Alexander Mukuru wakayezga kuti Babuloni uŵe msumba ukuru, kweni wakafwa mwamabuchi. Mu nyengo ya Ŵakhristu ŵakwambira, Ŵayuda ŵanyake ŵakaŵa kuti ŵachali mu msumba uwu, lekani Petrosi wakaluta ku Babuloni. Kweni kuzakafika cha m’ma 300 C.E., msumba uwu ukaŵa kuti wapasukirathu


text:
MAZGU GHA CHIUTA MBUSAMBAZI | ZINTHARIKA 7-11
‘Mtima Winu Ungapatukiranga Kumphepete Yayi’
Fundo za Yehova zingativikilira. Kweni kuti zitovwire nadi, tikwenera kuzisunga mu mtima withu. (Zi 7:3) Usange muteŵeti wa Yehova wazomerezga mtima wake kupatukira kumphepete, wakuzgoka nyama ya Satana. Lemba la Zintharika 7 likulongosora vya munyamata uyo wakazomerezga mtima wake kupatukira kumphepete. Kasi tingasambirapo vichi pa ivyo iyo wakabudiska?
Satana wakuyezga kutipatuska kwa Yehova, wangatipusika na vinthu ivyo vikukondweska maso, mphuno, makutu, na vinyake vyantheura
Vinjeru na kupulikiska vitovwirenge kumanya uheni wa kwananga na kuwugega


text:
Kasi Tingalongora Wuli Kuti Tikumutemwa Yehova?
“Ise tili na chitemwa chifukwa ndiyo wakamba kutitemwa.”—1 YOH. 4:19.
SUMU: 56, 138
1, 2. Kasi Yehova wakutisambizga wuli kuti timutemwenge?
DADA wakusambizga makora ŵana ŵake para wakuŵatemwa. Usange dada wakutemwa ŵana ŵake, ndikuti wakuŵasambizga kuti nawo ŵamutemwenge. Palije munthu uyo wakutitemwa chomene kuluska Yehova. Mpositole Yohane wakati nase tikumutemwa Yehova chifukwa ndiyo “wakamba kutitemwa.”—1 Yoh. 4:19.
2 Kasi Yehova wakachita vichi ivyo vikulongora kuti ndiyo “wakamba kutitemwa”? Mpositole Paulosi wakati: “Chiuta watilongora chitemwa chake, pakuti apo tikaŵa kuti tichali ŵakwananga, Khristu wakatifwira.” (Rom. 5:8)Yehova, Dada withu wachitemwa, wakapeleka Mwana wake kuŵa sembe kuti watiwombore ku kwananga na nyifwa. Sembe iyi yikutovwira kuti tiŵe paubwezi na Yehova. Yehova wakajipata chomene pakupeleka mwana wake kuŵa sembe. Uwu mbukaboni wakuti Yehova wakutitemwa chomene. Ntheura, wakutisambizga kuti nase timutemwenge na mtima withu wose.—1 Yoh. 4:10.
3, 4. Kasi tingalongora wuli kuti tikumutemwa Yehova?
3 Mukhaliro ukuru chomene wa Yehova ntchitemwa. Lekani Yesu wakayowoya kuti dango lakwamba ndakuti: “Utemwenge Yehova Chiuta wako na mtima wako wose na umoyo wako wose na maghanoghano ghako ghose na nkhongono zako zose.” (Mrk. 12:30) Yehova wakukwiya usange tikutemwa chomene munthu panji chinthu chinyake kuluska iyo. Yehova wakukhumba kuti ise timutemwenge na ‘mtima withu wose.’ Kweniso tikwenera kumutemwa Yehova na umoyo ‘withu wose, maghanoghano ghithu ghose, na nkhongono zithu zose.’ Ntchimi Mika yikati ivi ndivyo Yehova wakukhumba.—Ŵazgani Mika 6:8.
4 Kasi tingalongora wuli kuti Yehova tikumutemwa na mtima withu wose? Tingalongora kuti tikumutemwa na mtima withu wose para tikumuŵika pakwamba mu umoyo withu. Mu nkhani iyo yajumpha, tikadumbiskana fundo zinayi izo Yehova wakulongolera kuti wakutitemwa. Mu nkhani iyi tidumbiskanenge nthowa zinayi izo nase tingalongolera kuti tikumutemwa.
KUWONGA YEHOVA
5. Kasi tikwenera kuchita vichi para tikuwona vyose ivyo Yehova wakutichitira?
5 Usange munyithu watipa chawanangwa, kanandi tikuwonga. Kweniso para tamanya kuzirwa kwa chawanangwa icho tapika, tikuchigwiliskira ntchito makora. Msambiri Yakobe wakalemba kuti: “Chawanangwa chilichose chiwemi na chawanangwa chilichose chakufikapo chikufuma kuchanya, pakuti chikukhira kufuma ku Awiske ŵa ungweru wakuchanya, iwo ŵakusintha yayi, ŵakupambana na mfwiri uwo ukuzgoka.” (Yak. 1:17) Yehova wakutitemwa ndipo wakutipa chilichose icho tikukhumbikwira pa umoyo kuti tiŵe ŵakukondwa. Ntheura nase tikwenera kumutemwa na kumuwonga chifukwa cha ivyo wakutichitira.
6. Kasi Ŵaisrayeli ŵakeneranga kuchita vichi kuti Yehova walutilire kuŵatumbika?
6 Yehova wakaŵapa vyawanangwa viwemi Ŵaisrayeli. Wakaŵapa malango agho ghakaŵalongozganga kwa vyaka vinandi, kweniso wakaŵapweleleranga mwakuthupi na mwauzimu. (Dute. 4:7, 8) Ŵaisrayeli ŵapulikirenge malango gha Yehova, mphanyi ŵakalongora kuti ŵakaŵa ŵakuwonga. Mwachiyelezgero, Yehova wakakhumbanga kuti para ŵakupeleka sembe za vipambi, ŵapelekenge “vipambi viwemi chomene vyakwamba kucha.” (Ex. 23:19) Ŵaisrayeli ŵakamanyanga kuti Yehova walutilirenge kuŵatumbika usange ŵakupulikira malango ghake na kumupa viwemi chomene.—Ŵazgani Duteronome 8:7-11.
7. Kasi tingamupa vichi Yehova kulongora kuti tikumutemwa?
7 Nase tingalongora kuti tikumutemwa Yehova para tikumupa ‘vinthu vithu vyakuzirwa.’ (Zinth. 3:9) Tikwenera kumuteŵetera Yehova na vinthu ivyo tili navyo. Mwachiyelezgero, tingapeleka ndalama kuti tovwire ntchito ya kupharazga Ufumu iyo yikuchitika pa mpingo withu ndiposo pa charu chose. Kwali ndise ŵasambazi panji ŵakavu, tose tingalongora kuti tikumutemwa Yehova para tikumupa ivyo tili navyo. (2 Kor. 8:12) Paliso vinyake ivyo tingachita kulongora kuti tikutemwa Yehova.
8, 9. Chifukwa wuli tikwenera kumugomezga Yehova? Kasi Mike na mbumba yake ŵakalongora wuli kuti ŵakugomezga Yehova?
8 Yesu wakati tikwenera kulutilira kupenja dankha Ufumu ndipo tileke kwenjerwa na ivyo tiryenge panji tivwarenge. Iyo wakati Dada withu wakuchanya, Yehova, wakumanya ivyo ise tikukhumbikwira. (Mat. 6:31-33) Tikumugomezga Yehova ndipo tikumanya kuti watovwirenge. Nakuti munthu uyo tikumutemwa nadi, tikumukayikira yayi. Ntheura para tikutemwa Yehova, tikweneraso kumugomezga. (Sal. 143:8) Tingajifumba kuti: ‘Kasi mapulani ghane na umo nkhugwiliskira ntchito nyengo na nkhongono zane, vikulongora kuti nkhutemwa Yehova na mtima wane wose? Kasi zuŵa lililose nkhugomezga kuti Yehova wanovwirenge?’
9 Mike na mbumba yake ŵakalongora kuti ŵakumutemwa Yehova na kumugomezga. Apo Mike wakaŵa mwana muchoko, wakakhumbanga kukateŵetera ku charu chinyake. Nangauli wakatora ndipo wakaŵa na ŵana ŵaŵiri, kweni khumbo lake likaŵa kuti lindasinthe. Mike na mbumba yake ŵakaŵazga nkhani za ŵabali na ŵadumbu awo ŵateŵeterapo uko kuli ŵapharazgi ŵachoko. Nkhani izi zikaŵawovwira kuti ŵasinthe vinthu vinyake pa umoyo wawo. Ŵakaguliska nyumba yawo na kwamba kukhala mu nyumba yichoko. Mike wakachepeska ntchito zinyake izo kampani yake yikachitanga ndipo wakasambira umo wangendeskera kampani yake kwizira pa intaneti uku wali ku charu chinyake. Pamanyuma, Mike na mbumba yake ŵakasamira ku charu chinyake ndipo ŵakakondwanga chomene na uteŵeti wawo. Mike wakati: “Tikawona kuti fundo ya Yesu ya pa Mateyu 6:33 njaunenesko nadi.”
IVYO YEHOVA WAKUTISAMBIZGA
10. Nga ni Davide, chifukwa wuli tikwenera kughanaghanira ivyo Yehova wakutisambizga?
10 Themba Davide likalemba kuti: ‘Machanya ghakupharazga uchindami wa Chiuta, mlengalenga kuchanya ukuthuwuska mulimo wa mawoko ghake. Dango la Yehova ndakufikapo, likuwezgeramo nkhongono. Vikumbusko vya Yehova ni vyakugomezgeka, muzeleza vikumuzgora wavinjeru.’ Davide wakaghanaghaniranga malango na chilengiwa cha Yehova. Ivi vikamovwira kuti waŵe paubwezi na Yehova. Davide wakati: ‘Mphanyi mazgu gha mu mulomo wane na ivyo nkhughanaghana mu mtima wane vyamukondweskani, A Yehova, Jalawe lane na Muwomboli wane.’—Sal. 19:1, 7, 14.
11. Kasi ivyo Yehova wakutisambizga tikwenera kuchita navyo wuli, ndipo chifukwa wuli? (Wonani chithuzi chakwamba.)
11 Mazuŵa ghano, Yehova wakutisambizga kuti timumanye iyo, timanye khumbo lake, chilengiwa chake, na Mazgu ghake. Charu chikuchiska kuti ŵanthu ŵasambirenge chomene. Kweni kanandi masambiro gha charu ghakupangiska ŵanthu kuti ŵaleke kugomezga na kutemwa Yehova. Mwakupambana na masambiro gha charu, masambiro gha Yehova ghakutovwira kuti timanyenge vinthu kweniso kuti timutemwenge. Yehova wakukhumba kuti tisange chandulo na ivyo wakutisambizga, kweniso kuti nase tisambizgenge ŵanyithu. (Zinth. 4:5-7) Khumbo la Yehova ndakuti “ŵanthu ŵa mitundu yose ŵamanye makora unenesko na kuponoskeka.” (1 Tim. 2:4) Para tikulimbikira kupharazga makani ghawemi gha Ufumu wa Chiuta, tikulongora kuti tikutemwa Yehova na ŵanyithu.—Ŵazgani Salmo 66:16, 17.
12. Kasi Shanoni wakayowoya vichi wati wapokera buku pa ungano?
12 Ŵana ŵachoko nawo ŵangaghanaghanira ivyo Yehova wakuŵapa. Shanoni wachali kukumbuka ivyo vikachitika apo wakaŵa pa ungano wa chigaŵa wa mu 1989. Panyengo iyo wakaŵa na vyaka 11 ndipo munung’una wake wakaŵa na vyaka 10. Pa nyengo yinyake pa ungano uwu, ŵana wose ŵakapempheka kuti ŵakhale pa malo ghamoza. Pakwamba Shanoni wakaŵa na wofi. Kweni pamasinda wakakondwa kuwona kuti mwana waliyose wakupokera buku la Achichepere Akufunsa. Kasi buku ili likamovwira wuli? Shanoni wakati: “Apa nkhamanya kuti Yehova waliko nadi ndiposo kuti wakunitemwa chomene. Tikakondwa chomene kuti Chiuta withu Yehova wakatipa chawanangwa chiwemi ichi.”
ZOMERANI CHILANGO CHA YEHOVA
13, 14. Kasi tikwenera kuchita wuli para Yehova wakutilanga, ndipo chifukwa wuli?
13 Baibolo likuti: ‘Awo Yehova wakuŵatemwa wakuŵachenya, nga umo dada wakuchitira na mwana wake uyo wakukondwa nayo.’ (Zinth. 3:12) Timanyenge icho ntchiwemi na kuŵa na mtende wa mu mtima para tikuzomera kuti Yehova watilange na kutisambizga. Kweni Baibolo likuti “palije munthu uyo wakukondwa para wakupokera chilango, chikuŵa chakuŵinya.” (Heb. 12:11) Nangauli chikuŵinya, kweni kasi tikwenera kuchita wuli para Yehova wakutilanga? Tikwenera chara kuzerezga panji kuyuyura chilango cha Yehova. Tikumutemwa Yehova, lekani tikuzomera chilango chake na kusintha apo pakukhumbikwira.
14 Mu nyengo ya Malaki, Ŵayuda ŵanandi ŵakaleka kupulikira Yehova. Ŵakaŵavya navyo ntchito kuti Yehova waleka kukondwa na sembe zawo. Ntheura Yehova wakaŵachenya. (Ŵazgani Malaki 1:12, 13.) Yehova wakaŵapa ulongozgi kanandi waka, kweni ŵakapulikiranga yayi. Ntheura Yehova wakaŵaphalira kuti: ‘Nitumenge nthembo pa imwe, ndipo nizgorenge vitumbiko vinu kuŵa nthembo.’ (Mal. 2:1, 2) Nase tingataya ubwezi withu na Yehova usange tikukana kupulikira ulongozgi wake panji kuwuwona kuti ngwambura ntchito.
15. Kasi tikwenera kugega nkharo wuli?
15 Charu cha Satana chikukhuŵirizga ŵanthu kuti ŵaŵe ŵakujitemwa. Ŵanandi ŵakukhumba yayi kuti munthu munyake waŵasambizge panji kuŵaphalira chakuchita. Ŵanyake ŵakupokera ulongozgi mwakuchichizgika waka. Ise tikwenera kuchita nthena yayi. Baibolo likutiphalira kuti tileke kutolera nkharo ya ŵanthu ŵa mu nyengo iyi. M’malo mwake likutichiska kuti timanye khumbo “lakufikapo” la Chiuta na kuchita ivyo vikumukondweska. (Rom. 12:2) Yehova wakutipa ulongozgi pa nyengo yakwenelera kwizira mu gulu lake. Mwachiyelezgero, gulu likutikumbuska umo tikwenera kuchitira na ŵanthu awo mbanalume panji ŵanakazi ŵanyithu yayi, umo tingasankhira ŵabwezi ŵawemi na vyakusanguluska. Para tikuzomera ulongozgi wa Yehova na kuchita vinthu ivyo vikumukondweska, tikulongora kuti tikuwonga ndiposo kuti tikumutemwa na mtima withu wose.—Yoh. 14:31; Rom. 6:17.
GOMEZGANI YEHOVA
16, 17. (a) Chifukwa wuli tikwenera kupempha ulongozgi kwa Yehova pambere tindasankhe chakuchita? (b) Kasi Ŵaisrayeli ŵakachita vichi kulongora kuti ŵakamugomezganga yayi Yehova?
16 Ŵana ŵachoko ŵakugomezga chomene ŵapapi ŵawo kuti ŵaŵawovwirenge. Nanga ŵangaŵa kuti ŵakura, kweni nyengo zinyake ŵakufumba ŵapapi ŵawo kuti ŵaŵawovwire. Ŵakumanya kuti nangauli ŵangasankha ŵekha vyakuchita, kweni ŵapapi ŵawo ŵangaŵapa ulongozgi wakovwira. Dada withu Yehova wakutipa wanangwa wakusankha. Kweni chifukwa chakuti tikumugomezga na kumutemwa, nyengo zose pambere tindasankhe chakuchita, tikumupempha kuti watovwire ndipo tikuchita vinthu mwakukolerana na khumbo lake. Para tikumugomezga nadi Yehova, iyo watipenge mzimu utuŵa kuti utovwire kuchita ivyo ni viwemi.—Fil. 2:13.
17 Mu nyengo ya Samuyeli, Ŵafilisiti ŵakathereska Ŵaisrayeli. M’malo mwa kupempha ulongozgi kwa Yehova, Ŵaisrayeli ŵakati: ‘Tiyeni tikatore likasa la phangano la Yehova ku Shilo, mwakuti liŵenge nase na kutiponoska mu woko la ŵalwani ŵithu.’ Kasi ntchivichi icho chikachitika? Ŵaisrayeli ŵanandi ŵakakomeka. Baibolo likuti: ‘Ŵasilikari ŵakwenda pasi 30,000 ŵa Israyeli ŵakafwa.’ Kweniso Ŵaisrayeli ŵakapokeka Likasa la Chiuta. (1 Sam. 4:2-4, 10, 11) Ŵaisrayeli ŵakaghanaghana kuti para ŵaluta na likasa la Yehova ku nkhondo, mbwenu Yehova wamuŵawovwira. Ŵakakhumba yayi kupempha ulongozgi kwa Yehova kuti ŵamanye maghanoghano ghake pa nkhani iyi. M’malo mwake, ŵakachita waka ivyo iwo ŵakawonanga kuti ni viwemi. Ntheura Ŵaisrayeli ŵakathereskeka mwachikhozga soni.—Ŵazgani Zintharika 14:12.
18. Chifukwa wuli Baibolo likuti tigomezgenge Yehova?
18 Wamasalimo uyo wakagomezganga na kutemwa chomene Yehova wakati: ‘Lindilira Chiuta, pakuti nimulumbenge nipera pakuŵa Mponoski wane Mukuru. Chiuta wane, nkhwenjerwa. Lekani nkhumukumbukani.’ (Sal. 42:5, 6) Kasi namwe ndimo mukumuwonera Yehova? Kasi mukujiwona kuti mukumutemwa na kumugomezga Yehova? Tikwenera kumugomezga chomene Yehova. Baibolo likuti: ‘Uthembenge Yehova na mtima wako wose, ungagomezganga pa kapulikiskiro kako yayi. Mu mendero ghako ghose maso ghako ghaŵe kwa iyo, ndipo wakunyoloskerenge nthowa zako.’—Zinth. 3:5, 6.
19. Kasi tikwenera kumutemwa wuli Yehova?
19 Yehova ndiyo wakamba kutitemwa ndipo wakutisambizga umo nase tikwenera kumutemwera. Ntheura nyengo zose tighanaghanirenge ivyo watichitira na umo wakutitemwera taŵanthu ŵake. Nase tiyeni tilongore kuti tikumutemwa Yehova na mtima withu wose, umoyo withu wose, maghanoghano ghithu ghose, na nkhongono zithu zose.—Mrk. 12:30.


text:
Mutemwenge Mzengezgani Winu Nga Umo Mukujitemwera
“Utemwenge mzengezgani wako nga umo ukujitemwera wamwene.”—MAT. 22:39.
SUMU: 73, 36
1, 2. Chifukwa wuli Baibolo likuti titemwenge ŵanyithu?
MUKHALIRO ukuru wa Yehova ntchitemwa. (1 Yoh. 4:16) Pambere wandize pa charu chapasi, Yesu wakakhala kuchanya na awiske vyaka mabiliyoni ghanandi ndipo wakawona umo adada ŵake ŵakulongolera chitemwa. (Kol. 1:15) Yesu nayo wali na chitemwa nga mbawiske. Ivi vikutilongora kuti muwuso wa Yehova na Yesu ngwachitemwa.
2 Apo munthu munyake wakakhumbanga kumanya ilo ni dango likuru chomene, Yesu wakamuzgora kuti: “‘Utemwenge Yehova Chiuta wako na mtima wako wose na umoyo wako wose na maghanoghano ghako ghose.’ Ili ndilo ni dango likuru chomene na lakwamba. Lachiŵiri, lakuyanako nalo ni ili: ‘Utemwenge mzengezgani wako nga umo ukujitemwera wamwene.’”—Mat. 22:37-39.
3. Kasi “mzengezgani” withu ni njani?
3 Nyengo zose tikwenera kutemwa ŵanyithu. Yesu wakati tikwenera kutemwa Yehova na mzengezgani withu. Kasi “mzengezgani” withu ni njani? Usange tili mu nthengwa, mzengezgani withu wakwamba ni mfumu panji muwoli withu. Ŵabali na ŵadumbu mu mpingo nawo mbazengezgani ŵithu. Ŵazengezgani ŵithu ŵanyake ni ŵanthu awo tikuŵapharazgira makani ghawemi. Mu nkhani iyi tisambirenge umo tingalongolera kuti tikutemwa ŵazengezgani ŵithu.
MUTEMWENGE MUNYINU WA MUNTHENGWA
4. Kasi nthengwa yingenda wuli makora mazuŵa ghano?
4 Yehova wakalenga Adamu na Eva na kuŵakwatiska. Iyi ndiyo yikaŵa nthengwa yakwamba. Yehova wakakhumbanga kuti Adamu na Eva ŵakondwenge na nthengwa yawo, kweniso kuti ŵababe ŵana na kuzuzga charu chapasi. (Gen. 1:27, 28) Kweni ŵati ŵatondeka kupulikira dango la Yehova, nthengwa yawo yikaleka kwenda makora. Tose tili kuhara kwananga na nyifwa chifukwa ŵapapi ŵithu ŵakwamba ŵakaleka kupulikira. (Rom. 5:12) Nangauli tili ŵakwananga, kweni Baibolo likuti ŵakutorana ŵangaŵa ŵakukondwa. Yehova, uyo wakambiska nthengwa, wapeleka Baibolo ilo lili na ulongozgi uwemi chomene ku ŵafumu na ŵawoli.—Ŵazgani 2 Timote 3:16, 17.
5. Chifukwa wuli ŵakutorana ŵakwenera kutemwana?
5 Baibolo likuti ŵakutorana ŵakukondwa chomene para ŵakutemwana. Fundo iyi njaunenesko nadi. Paulosi wakalongosora umo chitemwa chanadi chikuŵira, wakati: “Chitemwa chikuzikira ndipo ntchalusungu. Chitemwa chilije sanji. Chikujilumba yayi, chikujitukumura yayi, chikuchita mwambura kwenelera yayi, chikupenja vyake pera yayi, ndipo chikukwiya luŵiro yayi. Chitemwa chikusunga vyakusingo yayi. Chikusekelera na kwananga yayi, kweni chikusekelera na unenesko. Chikubenekelera vinthu vyose, chikupulikana vinthu vyose, chikugomezga vinthu vyose, chikuzizipizga vinthu vyose. Chitemwa chikumara yayi.” (1 Kor. 13:4-8) Nthengwa yithu yingenda makora usange tingalondezga mazgu gha Chiuta agha.
6, 7. (a) Kasi Baibolo likuti wuli pa nkhani ya umutu? (b) Kasi mfumu wakwenera kuchita wuli na muwoli wake?
6 Yehova ndiyo wakasankha uyo wakwenera kuŵa mutu mu nthengwa. Paulosi wakalongosora kuti: “Nkhukhumba kuti mumanye kuti mutu wa mwanalume waliyose ni Khristu, mutu wa mwanakazi ni mwanalume, ndipo mutu wa Khristu ni Chiuta.” (1 Kor. 11:3) Yehova wakukhumba kuti mfumu watemwenge muwoli wake ndipo wangaŵanga wankhaza yayi. Yehova wakulongora umutu wake mwalusungu kweniso mwachitemwa. Lekani Yesu wakutemwa na kuchindika chomene Chiuta. Yesu wakati: “Nkhutemwa Adada.” (Yoh. 14:31) Yehova wamuchitirenge nkhaza, mphanyi Yesu wakayowoya yayi mazgu agha.
7 Baibolo likuti mfumu wachindikenge muwoli wake. (1 Pet. 3:7) Kasi mfumu wangachindika wuli muwoli wake? Wakwenera kughanaghanira na kuchindika maghanoghano gha muwoli wake. Baibolo likuti: “Ŵafumu, lutilirani kutemwa ŵawoli ŵinu, umo Khristu nayo wakatemwera mpingo na kujipeleka yekha chifukwa cha iwo.” (Efe. 5:25) Yesu wakapeleka umoyo wake chifukwa cha ŵalondezgi ŵake. Para mfumu wakutemwa muwoli wake, chiŵenge chipusu kuti muwoli nayo wamutemwenge na kumuchindika.—Ŵazgani Tito 2:3-5.
MUTEMWENGE ŴABALI NA ŴADUMBU
8. Kasi tikwenera kuchita nawo wuli ŵabali ŵithu ŵauzimu?
8 Mazuŵa ghano, pali ŵabali na ŵadumbu mamiliyoni ghanandi awo ŵakusopa Yehova. Kasi tikwenera kuchita nawo wuli ŵabali ŵithu ŵauzimu aŵa? Baibolo likuti: “Tiyeni tichite icho ntchiwemi kwa wose, kweni chomene kwa awo mbamoza na ise mu chipulikano.” (Gal. 6:10; ŵazgani Ŵaroma 12:10.) Mpositole Petrosi wakalemba kuti: “Sono pakuti mwajitozga mwa kupulikira unenesko, lekani mukutemwa ŵabali kwambura upusikizgi, ntheura mutemwanenge chomene kufumira mu mtima. Kuluska vyose mutemwanenge chomene.”—1 Pet. 1:22; 4:8.
9, 10. Kasi ntchivichi icho chikutovwira kuti tiŵe ŵakukolerana?
9 Ubali withu wa pa charu chose ngwapadera chomene. Chifukwa wuli tikuyowoya nthena? Chifukwa tikutemwana zanadi. Kweniso chifukwa chakuti tikutemwa Yehova na kupulikira malango ghake, iyo wakutipa mzimu wake utuŵa uwo ukutovwira kuti tilutilire kutemwana zanadi pa charu chose.—Ŵazgani 1 Yohane 4:20, 21.
10 Paulosi wakachiska Ŵakhristu kuti ŵatemwanenge. Iyo wakati: “Vwarani mtima wa chiwuravi, lusungu, kujiyuyura, kuzika, na kuzikira. Lutilirani kuzizipizgirana na kugowokerana na mtima wose usange munthu wali na chifukwa chakudandawulira na munyake. Nga umo Yehova wakamugowokelerani na mtima wose, ndimo namweso muchitirenge. Kweni padera pa vinthu vyose ivi, vwarani chitemwa, pakuti chitemwa chikukakilira ŵanthu pamoza.” (Kol. 3:12-14) Tikuwonga chomene kuti chitemwa chikutovwira kuti tiŵe ŵakukolerana pa charu chose.
11. Kasi Ŵakaboni ŵa Yehova ŵakumanyikwa wuli?
11 Ŵanthu ŵakumanya kuti Ŵakaboni ŵa Yehova ndiwo ŵakusopa nadi Chiuta chifukwa ŵakutemwa na kukolerana zanadi. Yesu wakati: “Usange mukutemwana, wose ŵamanyenge kuti ndimwe ŵasambiri ŵane.” (Yoh. 13:34, 35) Mpositole Yohane wakalemba kuti: “Ŵana ŵa Chiuta na ŵana ŵa Dyabulosi ŵakumanyikwa na fundo iyi: Waliyose uyo wakuleka kuchita urunji na uyo wakuleka kutemwa mubali wake ngwakufuma kwa Chiuta yayi. Pakuti uwu mbuthenga uwo mukapulika pakwamba, wakuti titemwanenge.” (1 Yoh. 3:10, 11) Ŵakaboni ŵa Yehova ŵakumanyikwa kuti Mbakhristu ŵaunenesko chifukwa ŵakutemwana na kukolerana, kweniso mbanthu awo Yehova waŵatuma kuti ŵapharazge makani ghawemi gha Ufumu pa charu chose.—Mat. 24:14.
KUWUNJIKA “MZINDA UKURU”
12, 13. Kasi “mzinda ukuru” ukuchita vichi mazuŵa ghano? Kasi Yehova wawuchitirenge vichi sonosono apa?
12 Ŵateŵeti ŵanandi ŵa Yehova ŵali mu gulu la “mzinda ukuru,” uwo ukufuma mu mitundu yose na mafuko na ŵanthu na malulimi. Mzinda uwu ukwimilira “panthazi pa chitengo [cha Chiuta] na panthazi pa Mwana wa mberere,” uyo ni Yesu Khristu. Kasi iwo mbanjani? Baibolo likuti: “Aŵa ndiwo ŵafuma mu suzgo yikuru, ndipo ŵachapa minjilira yawo na kuyituŵiska mu ndopa za Mwana wa mberere,” chifukwa ŵali na chipulikano mu sembe yakuwombora ya Yesu. Gulu ili likutemwa Yehova na Mwana wake ndipo likumuteŵetera Chiuta “muhanya na usiku.”—Chivu. 7:9, 14, 15.
13 Sonosono apa, Yehova waparanyenge charu chiheni ichi pa “suzgo yikuru.” (Mat. 24:21; ŵazgani Yeremiya 25:32, 33.) Yehova wakuŵatemwa ŵateŵeti ŵake ndipo wazamuŵavikilira pa suzgo yikuru na kuŵanjizga mu charu chiphya. Yehova wakuŵalayizga kuti: “Wazamufyura masozi ghose ku maso ghawo, ndipo nyifwa yizamuŵakoso yayi. Kuzamuŵavya kutengera panji kulira, kutampha nesi vyakuŵinya.”—Chivu. 21:4.
14. Kasi pasono mzinda ukuru ngukuru wuli?
14 Mu 1914, apo mazuŵa ghaumaliro ghakambanga, pakaŵa Ŵakhristu ŵakuphakazgika ŵachoko waka. Ŵakhristu ŵakuphakazgika aŵa, ŵakalimbikira kupharazga makani ghawemi. Nangauli ŵakasuzgikanga, kweni ŵakalimbikira kupharazga chifukwa cha kutemwa ŵazengezgani ŵawo kweniso Chiuta wakaŵawovwira na nkhongono ya mzimu utuŵa. Kasi ntchivichi icho chachitika? Ŵanthu ŵanandi awo wakupanga mzinda ukuru ŵakwiza mu gulu la Yehova, ndipo ŵakulindilira kuzakakhala pa charu chapasi kwamuyirayira. Mazuŵa ghano pali Ŵakaboni ŵa Yehova ŵakujumpha 8,000,000, ndiposo pali mipingo yakujumpha 115,400 pa charu chose. Gulu la Yehova likulutilira kukura. Mwachiyelezgero, ŵanthu ŵakujumpha 275,500 ŵakabatizika mu 2014. Ichi chikulongora kuti ŵanthu pafupifupi 5,300 ŵakabatizikanga sabata yiliyose.
15. Chifukwa wuli ŵanthu ŵanandi mazuŵa ghano ŵakupulika makani ghawemi?
15 Ŵanthu ŵanandi ŵakupulika makani ghawemi gha Ufumu. Mazuŵa ghano, mabuku ghithu ghakusangika mu viyowoyero vyakujumpha 700. Magazini gha Gongwe la Mulinda ghakugaŵirika ku ŵanthu ŵanandi kuluska magazini ghanyake agho charu chikupanga. Makope ghakujumpha 52,000,000 ghakusindikizgika mwezi uliwose mu viyowoyero 247. Kweniso makope ghakujumpha 200,000,000 gha buku la Baibolo Likusambizgachi? ghasindikizgika mu viyowoyero vyakujumpha 250.
16. Chifukwa wuli ŵanthu ŵanandi ŵakwiza ku gulu la Yehova?
16 Ŵanthu ŵanandi ŵakwiza mu gulu la Yehova chifukwa ŵakuwona kuti tili na chipulikano mwa Chiuta ndiposo tikugomezga Mazgu ghake, Baibolo. (1 Tes. 2:13) Nangauli Satana wakutitinkha na kutisuska, kweni Yehova wakulutilira kutitumbika.—2 Kor. 4:4.
TEMWANI ŴANTHU WOSE
17, 18. Kasi Yehova wakukhumba kuti tiŵawonenge wuli ŵanthu awo ŵakukana kumusopa?
17 Ŵanthu ŵakupokelera uthenga withu mu nthowa zakupambapambana. Ŵanyake ŵakutegherezga uthenga withu, kweni ŵanyake ŵakuwutinkha. Kasi Yehova wakukhumba kuti tiŵawonenge wuli ŵanthu awo ŵakukana kumusopa? Usange ŵanthu ŵakukana uthenga withu, ise tilutilire kulondezga ulongozgi wa mu Baibolo, wakuti: “Ivyo mukuyowoya viŵenge vyakukondweska nyengo zose, vyakulungika na mchere, mwakuti mumanye umo mukwenera kuzgolera waliyose.” (Kol. 4:6) Para ŵanthu ŵakutisuska chifukwa cha ivyo tikugomezga, tikuyowoya nawo “mwakuzika ndiposo na ntchindi zikuru” chifukwa tikutemwa ŵazengezgani ŵithu.—1 Pet. 3:15.
18 Para ŵanthu awo tikuŵapharazgira ŵatikwiyira na kukana uthenga withu, ise tikulutilira kuŵalongora chitemwa nga umo Yesu wakachitiranga. Apo Yesu “wakatukikanga, wakawezgera kutuka yayi. Apo wakayuzgikanga, wakafingiranga yayi,” kweni wakalekera Yehova kuti ndiyo weruzge. (1 Pet. 2:23) Ntheura nyengo zose tikwenera kujiyuyura na kulondezga ulongozgi wakuti: “Lekani kuwezgera uheni pa uheni, nesi kutuka pa kutuka. Kweni mutumbikenge ŵanthu” wose.—1 Pet. 3:8, 9.
19. Kasi Yesu wakati tichitenge nawo wuli ŵalwani ŵithu?
19 Ndise ŵakujiyuyura, lekani tikupulikira fundo ya Yesu yakuti: “Mukapulika kuti kukayowoyeka kuti: ‘Utemwenge mzengezgani wako na kutinkha mulwani wako.’ Kweni ine nkhumuphalirani kuti: Lutilirani kutemwa ŵalwani ŵinu na kulombera awo ŵakumutambuzgani, mwakuti mulongore kuti ndimwe ŵana ŵa Awiskemwe ŵakuchanya, pakuti iwo ŵakufumiskira dazi lawo pa ŵanthu ŵaheni na ŵawemi. Ndipo ŵakulokweska vula pa ŵanthu ŵarunji na ŵambura urunji.” (Mat. 5:43-45) Pakuti ndise ŵateŵeti ŵa Yehova, tikwenera kutemwa ‘ŵalwani ŵithu,’ nanga nipara ŵatichitira vinthu vyambura kwenelera.
20. Chifukwa wuli mu charu chiphya waliyose wazamutemwanga Yehova ndiposo mzengezgani wake? (Wonani chithuzi chakwamba.)
20 Nyengo zose tilongore kuti tikutemwa Yehova na ŵazengezgani ŵithu. Awo ŵakukana na kususka uthenga withu nawo tikwenera kuŵawovwira para ŵakukhumbikwira wovwiri. Paulosi wakati: “Muleke kuŵa na ngongoli ya kanthu nanga nkhamoza kwa waliyose, kweni mutemwanenge, chifukwa uyo wakutemwa munyake wafiska dango. Pakuti malango ghakuti: ‘Ungaleŵanga chara, ungakomanga munthu chara, ungibanga chara, ungadokeranga chara,’ na dango linyake lililose ilo liliko, ghose ghakakika mu mazgu agha ghakuti: ‘Utemwenge mzengezgani wako nga umo ukujitemwera wamwene.’ Uyo wakutemwa mzengezgani wake wakumuchitira viheni yayi. Ntheura chitemwa chikufiska dango.” (Rom. 13:8-10) Tikukhala mu charu icho chikulongozgeka na Satana, ndipo ŵanthu ŵake mbambura kukolerana kweniso mbankhaza. Kweni ise Ŵakaboni ŵa Yehova tikutemwa ŵazengezgani ŵithu. (1 Yoh. 5:19) Para Yehova wazakaparanya Satana na viŵanda vyake kweniso ŵanthu ŵaheni, ŵanthu wose ŵazamutemwananga zanadi. Iyi yizamuŵa nyengo yakukondweska chomene chifukwa ŵanthu wose pa charu chapasi ŵazamutemwanga Yehova na ŵazengezgani ŵawo.


text:
Kasi Vingachitika Kuti Timukondweske Chiuta?
Nyengo zinyake para mukuŵazga nkhani za ŵanthu ŵanyake awo ŵakulumbika chomene mu Baibolo, mungayowoya kuti, ‘Ine ningafikapo yayi pa ŵanthu aŵa!’ Panji mungamba kughanaghana kuti, ‘Ine nili wakwananga chomene, ndipo nyengo zose nkhubudiska.’
Baibolo likuti Yobu wakaŵa munthu ‘muwemi wakufikapo, na wakunyoloka.’ (Job 1:1) Loti wakachemekanga “munthu murunji.” (2 Petrosi 2:8) Baibolo likutiso Davide wakachita ‘icho chikaŵa chiwemi’ pamaso pa Chiuta. (1 Mathemba 14:8) Kweni tiyeni timanye makora vya ŵanthu aŵa. Tiwonenge kuti (1) nawo ŵakabudapo, (2) tingasambirako vinandi kwa iwo, ndipo (3) taŵanthu ŵakwananga nase tingakondweska Chiuta.
ŴAKABUDAPO
Yobu wakasuzgika chomene pa umoyo wake ndipo wakawona kuti ni nkhaza. Iyo wakamba kughanaghana kuti kwali wangagomezgeka panji yayi, Chiuta walije navyo ntchito. (Job 9:20-22) Yobu wakatenge ni murunji mwakuti ŵanyake ŵakawona nga kuti iyo wakujitora kuti ni murunji kuluska Chiuta.—Job 32:1, 2; 35:1, 2.
Loti wakazingilika chomene kuchita ivyo ŵakamuphalira. Wakasuzgikanga chomene mu mtima chifukwa cha uzaghali uwo ŵanthu ŵa mu Sodomu na Gomora ŵakachitanga. ‘Umoyo wake waurunji ukasuzgikanga’ chifukwa cha nkharo ya ŵanthu aŵa. (2 Petrosi 2:8) Chiuta wakayowoya kuti waparanyenge ŵanthu awo ŵakakhalanga mu misumba yira. Kweni wakapeleka mwaŵi kwa Loti na banja lake kuti ŵafumemo mu malo ghara. Panji mungaghanaghana kuti Loti ndiyo wakaŵa wakwamba kufumamo chifukwa chakuti wakasuzgikanga nakale. Kweni Loti wakazingilikanga waka. Ŵangelo awo Chiuta wakaŵatuma ŵakachita kumukora pa woko Loti, muwoli wake, na ŵana na kuŵafumiskira kuwaro kwa msumba.—Genesis 19:15, 16.
Davide wakatondeka kujikora nyengo yinyake ndipo wakachita uleŵi na muwoli wa munthu munyake. Chiheniso chomene ntchakuti Davide wakakoma mfumu wa mwanakazi yura kuti wabise ivyo wakachita. (2 Samuel, chaputara 11) Baibolo likuti ‘icho Davide wakachita chikaŵa chiheni pamaso pa Yehova.’—2 Samuel 11:27.
Yobu, Loti, na Davide, wose ŵakabudapo, nakuti vinyake ivyo ŵakabuda vikaŵa vikuru chomene. Kweni nga umo tiwonerenge, wose ŵakateŵetera Chiuta na mtima wose. Ŵakaŵa ŵakunozgeka kuzomera ubudi wawo na kusintha mendero ghawo. Lekani Chiuta wakaŵatemwanga, ndipo Baibolo likuti mbanthu ŵakugomezgeka.
KASI TIKUSAMBIRAKO VICHI?
Pakuti tili ŵanthu ŵakwananga, nase tingabudiska vinthu. (Ŵaroma 3:23) Kweni para tabudiska, tikwenera kuzomera na kusintha nkharo yithu.
Kasi ntchivichi icho chikawovwira Yobu, Loti, na Davide kusintha nkharo yawo? Pasi pa mtima, Yobu wakaŵa munthu murunji. Chiuta wakati wadumbiskana nayo, Yobu wakasintha maghanoghano ghake ndipo wakachita chitima na ivyo wakayowoya. (Job 42:6) Loti wakatinkhanga chomene uzaghali uwo ŵanthu ŵa mu Sodomu na Gomora ŵakachitanga, ndipo Chiuta nayo wakawutinkhanga. Kweni suzgo chikaŵa chizingilika icho Loti wakachita. Paumaliro wakafumamo mu misumba yira ndipo wakapona apo Chiuta wakayiparanya. Wakapulikira, ndipo wakalaŵiskako yayi kumasinda ku vinthu ivyo wakavileka. Nangauli Davide wakaswa dango la Chiuta, kweni wakalongora kuti mtima wake ukaŵa uheni yayi chifukwa wakazomera ubudi wake ndipo wakapempha Chiuta kuti wamuchitire lusungu.—Salmo 51.
Umo Chiuta wakachitira na ŵanthu aŵa vikulongora kuti wakumanya ivyo ŵanthu ŵakwananga ŵangafiska panji yayi. Chiuta ‘wakumanya umo tili kulengekera, wakukumbuka kuti tili fuvu.’ (Salmo 103:14) Sono pakuti Chiuta wakumanya kuti nyengo zinyake tingabudiska, kasi wakukhazga vichi kwa ise?
Chiuta ‘wakumanya umo tili kulengekera, wakukumbuka kuti tili fuvu.’—Salmo 103:14
KASI TAŴANTHU ŴAKWANANGA TINGAKONDWESKA WULI CHIUTA?
Ivyo Davide wakaphalira mwana wake Solomoni vikutovwira kumanya umo tingakondweskera Chiuta. Davide wakati: ‘Iwe, Solomoni mwana wane, umanye Chiuta wa ŵawuso, umuteŵetere na mtima wakufikapo.’ (1 Midauko 28:9) Kasi mtima wakufikapo ni vichi? Ni mtima uwo ukutemwa Chiuta ndipo ukukhumbisiska kumanya na kuchita khumbo lake. Ni mtima wakuchita vyose ndendende yayi, kweni ni uwo ukupulikira na kuteŵetera Chiuta kweniso uwo ungasambizgika. Chifukwa cha kutemwa Chiuta na kumupulikira, lekani Yobu wakuchemeka munthu ‘wambura kafukwa.’ Loti wakuchemeka kuti “murunji,” ndipo Baibolo likuti Davide wakachitanga ‘icho chikaŵa chiwemi pera’ pamaso pa Chiuta. Iwo ŵakakondweska Chiuta, nangauli ŵakabudiskapo vinthu vinyake.
Mtima wakufikapo ukumanya Chiuta ndipo ukukhumbisiska kumupulikira na kumuteŵetera
Ntheura usange tikughanaghana vinthu viheni, tayowoya chinthu icho tikuchita nacho soni, panji tachita chinthu icho paumaliro tamanya kuti ntchakubudika, tiyeni tisambireko ku ŵanthu awo tadumbiskana. Chiuta wakumanya kuti pasono tingachita vinthu vyose nkhanira ndendende yayi. Kweni wakukhazga kuti timutemwenge na kumupulikira. Usange tili na mtima wakufikapo pa nkhani iyi, nase tikondweskenge Chiuta.


text:
Uthenga Wamampha Wakutuliya Kwaku Chiuta
Kumbi uthenga wamampha wakutuliya kwaku Chiuta ndi nuwu? Nchifukwa wuli titenere kuwugomezga? Kabuku yaka kamuka mafumbu nganyaki nga m’Bayibolu.
Mo Kabuku Yaka Kangakuwovyiyani
Kabuku yaka kangakuwovyani kusambira fundu za mu Mazu Ngaku Chiuta, Bayibolu. Wonani mo mungagwiriskiya ntchitu Bayibolu linu kuti musaniyi malemba.
Kumbi Uthenga Wamampha ndi Nuwu?
Ziŵani uthenga wamampha wakutuliya kwaku Chiuta, chifukwa cho ngwakukhumbika ndipuso vo mutenere kuchita.
Kumbi Chiuta Ndiyani?
Kumbi Chiuta we ndi zina nanga watitiŵanaŵaniya?
Kumbi Uthenga Wamampha Ukutuliya Nadi Kwaku Chiuta?
Kumbi tingasimikizga wuli kuti Bayibolu ndauneneska?
Kumbi Yesu Khristu Ndiyani?
Ziŵani chifukwa cho Yesu wangufwiya, vo uwombozi ung’anamuwa ndipuso vo Yesu wachita sonu.
Khumbu Laku Chiuta la Charu Chapasi
Bayibolu likonkhoska chifukwa cho Chiuta wakulenge charu chapasi, nyengu yo masuzgu ngazamumaliya ndipuso vinthu vo vazamuchitikiya ŵanthu wo azamuja pacharu chapasi munthazi.
Kumbi Akufwa Tazakuŵawona so?
Kumbi nchinthu wuli cho chichitika asani tafwa? Kumbi abali ŵidu wo akufwa tazakuŵawona so?
Kumbi Ufumu Waku Chiuta Nchinthu Wuli?
Kumbi Fumu ya Ufumu waku Chiuta ndiyani, nanga Ufumu waku Chiuta wazamuchitanji?
Kumbi Chiuta Wazomerezgiyanji Vinthu Viheni ndi Masuzgu?
Kumbi masuzgu ngakwamba wuli nanga nchifukwa wuli Chiuta wangazomerezga kuti ngalutiriyi mpaka sonu? Kumbi masuzgu ngazamumala?
Vo Mungachita Kuti Banja Linu Lije Lalikondwa
Yehova, Chiuta walikondwa, wakhumba kuti mabanja ngajengi mwalikondwa. Saniyani ulongozgi wakovya wa m’Bayibolu wakuluta kwa anthurumi, anthukazi, apapi ndipuso ŵana.
Kumbi Chisopa Chauneneska Mungachiziŵa Wuli?
Kumbi chisopa chauneneska chilipu chimoza pe? Wonani vinthu 5 vo vilongo chisopa chauneneska.
Kumbi Marangu Ngaku Chiuta Ngatitiwovya Wuli?
Yesu wangukonkhoska chifukwa cho titenere kulunguchizgika ndipuso wangukamba fundu ziŵi za m’Bayibolu zo zingatiwovya.
Kumbi Mungaja Wuli pa Ubwezi ndi Chiuta?
Ziŵani asani Chiuta watuvwa marombu ngosi, mo tingarombe kweniso vo tingachita kuti tije pa ubwezi ndi Chiuta.
Nchinthu Wuli Cho Chazamuchitikiya Visopa?
Kumbi yazamuŵapu nyengu yo ŵanthu wosi azamusopa Chiuta yumoza pe mwakukoliyana?
Nchifukwa Wuli Chiuta We Ndi Gulu Mazuŵa Nganu?
Bayibolu lititikambiya chifukwa cho Chiuta wakhusankhiya kuja ndi gulu kweniso mo litendese vinthu.
Lutirizgani Kusambira Vakukwaskana ndi Yehova
Kumbi ŵanthu anyaki angayanduwa wuli asani imwi mwaziŵa Chiuta? Kumbi mungaja pa ubwezi wa mtundu wuli ndi Chiuta?


text:
SAMBIRU 21
Kumbi Beteli Ntchinthu Wuli?
Beteli ndi mazu nga Chiheberi ngo ngang’anamuwa kuti “Nyumba yaku Chiuta.” (Chiyambo 28:17, 19) Ma ofesi nga nthambi nga Akaboni aku Yehova ngo nge mu vyaru vakupambanapambana pacharu chapasi, ngo ngatovya pakulongozga ntchitu yakupharazga ngakwenere kudanika zina lenili. Wupu Wakulongozga uteŵete ku likuru la pacharu chosi lo le ku America, ndipu kutuliya kweniko, wupu wenuwu uwonere ntchitu zo zichitika mu maofesi ngosi nga nthambi. Ŵanthu wo ateŵete mu maofesi nga nthambi, adanika kuti banja la Beteli. Nge banja, yiwu aja, agwira ntchitu, kurya ndi kusambira Bayibolu pamoza ndipuso mwakukoliyana.—Sumu 133:1.
Ŵanthu wo agwira ntchitu pa Beteli mbakujipereka. Pa Beteli yeyosi pe anthurumi ndi anthukazi achikhristu wo atijipereka pakuchita khumbu laku Chiuta ndi kugwira ntchitu ya Ufumu nyengu zosi. (Mateyu 6:33) Yiwu alonde malipiru cha kweni weyosi wapaskika chipinda chakugonamu, chakurya ndipuso ndalama zimanavi kuti zimuwovyengi pa vinthu vo wakhumba. Munthu weyosi yo we pa Beteli we ndi ntchitu yo wagwira, kaya ndi mu ofesi, ku khichini pamwenga mu chipinda chakuryiya. Anyaki agwira ntchitu ku malu ngakusindikiziya mabuku, anozga mu nyumba, achapa vakuvwala, anozga vinthu vo vanangika ndipuso ntchitu zinyaki.
Ndi malu ngo ngatovya kulutisa panthazi ntchitu yakupharazga Ufumu. Ntchitu yikuru ukongwa pa Beteli nkhuwovya kuti uneneska wa m’Bayibolu ufikiyi ŵanthu anandi. Kabuku yaka nchakuwoniyapu chimoza cha ntchitu zo zigwirika pa Beteli. Ndipu kakulembeka pasi pa ulongozgi wa Wupu Wakulongozga ndi kutumizika kuziya pa Intaneti kuluta ku magulu nganandi nga ŵanthu wo agwira ntchitu yakufwatuliya pacharu chosi. Pavuli paki kakusindikizika pa makina ngo ngasindikiza mabuku mwaliŵi ukongwa, ndipu makina yanga nge mu maofesi nga nthambi ngo ngagwira ntchitu yakusindikiza mabuku ndi kutumiza ku mipingu yakujumpha 110,000. Pa ntchitu zosi zo zichitika, banja la Beteli litovya ukongwa pa ntchitu yakukhumbika mwaliŵi kuruska ntchitu zosi, yakupharazga uthenga wamampha.—Marko 13:10.
Kumbi mbayani wo ateŵete pa Beteli, nanga ndi vinthu wuli vo apaskika?
Ndi ntchitu yakukhumbika mwaliŵi niyi yo yitovyeka ndi banja la Beteli le losi?


text:
IVYO BAIBOLO LIKUYOWOYA PA NKHANI YA
Mphinjika
Ŵanthu ŵanandi ŵakuwona mphinjika nga ntchimanyikwiro cha Chikhristu. Ndipouli, ni wose yayi awo ŵakugomezga kuti ntchakwenelera kuvwara mphinjika panji kuziŵika mu nyumba na mu matchalitchi.
Kasi Yesu wakafwira pa mphinjika?
IVYO ŴANTHU ŴANYAKE ŴAKUYOWOYA
Ŵaroma ŵakamukoma Yesu mwakumupayika pa mphinjika.
IVYO BAIBOLO LIKUYOWOYA
Yesu wakati wakomeka ‘wakapayikika pa khuni.’ (Milimo 5:30, Tumbuka Bible) Mazgu agho ŵalembi wose ŵa Baibolo ŵakagwiliskira ntchito ghakulongora kuti Yesu wakapayikika pa khuni, pa mphinjika yayi. Lizgu la Chigiriki lakuti stau·rosʹ, likung’anamura “polo likuru, ndipo likuyana yayi na ‘mphinjika.’” Lizgu Lachigiriki lakuti xyʹlon, ilo lili pa Milimo 5:30 “likung’anamura khuni lakunyoloka. Ŵaroma ŵakakhomanga ŵanthu awo ŵeruzgika kuti ni vigeŵenga pa makuni ghanthena agha.” *
Baibolo likuyaniska umo Yesu wakakomekera na ivyo vikachitikanga mu nyengo ya Ŵaisrayeli. Dango likatenge: “Usange munthu uyo wachita kwananga kwakwenelera nyifwa wakomeka, ndipo mwamupayika pa khuni, . . . chifukwa uyo wapayikika ngwakutembeka na Chiuta.” (Dotoronome 21:22, 23) Lekani Mpositole Paulosi wakati Yesu “wakazgoka nthembo m’malo mwa ise, chifukwa kuli kulembeka kuti: ‘Ngwakutembeka munthu waliyose uyo wapayikika pa khuni [xyʹlon].’” (Ŵagalatiya 3:13) Ntheura Paulosi wakati Yesu wakafwira pa khuni.
‘Ŵakamukoma mwa kumupayika pa khuni.’
—Milimo 10:39, Tumbuka Bible.
Kasi ŵasambiri ŵa Yesu ŵakagwiliskiranga ntchito mphinjika pakusopa Chiuta?
IVYO BAIBOLO LIKUYOWOYA
Palije vesi na limoza wuwo mu Baibolo ilo likulongora kuti Ŵakhristu ŵakwambilira ŵakagwiliskiranga ntchito mphinjika pakusopa. Kweni Ŵaroma ndiwo ŵakambiska vyakugwiliskira ntchito mphinjika pakusopa, nga ntchimanyikwiro cha ŵachiuta ŵawo. Pati pajumpha vyaka pafupifupi 300 kufuma apo Yesu wakafwira, themba la Ŵaroma Constantine ndilo likamba kugwiliskira chimanyikwiro cha mphinjika pa ŵasilikari ŵake. Pamasinda, matchalitchi agho ghakajichemanga Ghachikhristu nagho ghakamba kugwiliskira ntchito mphinjika.
Pakuti awo ŵakasopanga ŵangoza ndiwo ŵakagwiliskiranga ntchito mphinjika, kasi ŵasambiri ŵa Yesu nawo ŵakeneranga kutolera kachitiro aka pakusopa Chiuta waunenesko? Yayi, chifukwa ŵasambiri ŵa Yesu ŵakamanyanga kuti kufuma kale Chiuta wakuzomerezga yayi kugwiliskira ntchito “chikozgo chakuŵaja cha chinthu chilichose” pa kusopa, kweniso kuti ŵakwenera ‘kuchimbira kusopa vikozgo.’ (Dotoronome 4:15-19; 1 Ŵakorinte 10:14) “Chiuta ni Mzimu,” ndipo palije wangamuwona. Ntheura, Ŵakhristu ŵakwambilira ŵakagwiliskiranga ntchito yayi mphinjika pakusopa kuti yiŵawovwire kuŵa paubwezi na Chiuta. M’malo mwake, ŵakasopanga Chiuta “mu mzimu,” na “mu unenesko.”—Yohane 4:24.
“Awo ŵakusopa mwaunenesko ŵazamusopa Adada mu mzimu na mu unenesko.”—Yohane 4:23.
Kasi Ŵakhristu ŵangalongora wuli kuti ŵakuchindika Yesu?
IVYO ŴANTHU ŴANYAKE ŴAKUYOWOYA
Buku linyake likuti: ‘Mphinjika yikwimira chiponosko ntheura tikwenera kuyichindika chomene. . . . Uyo wakuyichindika, ndikuti wakuchindikaso uyo yikwimira.’
IVYO BAIBOLO LIKUYOWOYA
Ŵakhristu ŵaunenesko ŵakuchindika chomene Yesu chifukwa nyifwa yake yikovwira kuti zakwananga zithu zigowokereke, tiŵe na wanangwa wa kulomba kwa Chiuta, na kuzakasanga umoyo wamuyirayira. (Yohane 3:16; Ŵahebere 10:19-22) Baibolo likuti Ŵakhristu ŵakwenera kuchindika Yesu mwakupanga chinthu icho chikwimira iyo yayi, nesi kuŵa waka na chipulikano mwa iyo. Nakuti Baibolo likuti: “Usange [chipulikano] chilije milimo, ntchakufwa.” (Yakobe 2:17) Ntheura Ŵakhristu ŵaunenesko ŵakwenera kulongora kuti ŵali na chipulikano mwa Yesu. Kasi ŵangachilongora wuli?
Baibolo likuti: “Chitemwa icho Khristu wali nacho chikutichichizga, chifukwa ichi ndicho tadumura, chakuti munthu yumoza wakafwira wose . . . kuti awo mbamoyo ŵaleke kujikhalira ŵekha, kweni ŵakondweskenge uyo wakaŵafwira na kuwuskika.” (2 Ŵakorinte 5:14, 15) Chitemwa cha Yesu chikuchichizga Ŵakhristu kuti ŵasinthe tunkharo tunyake na kulondezga Yesu. Para ŵakuchita nthena, ndikuti ŵakuchindika Yesu munthowa yakwenelera m’malo mwakugwiliskira ntchito vikozgo pakumusopa.
“Pakuti ili ndilo ni khumbo la Adada, kuti waliyose uyo wakuwona Mwana na kupulikana mwa iyo waŵe na umoyo wamuyirayira.”
—Yohane 6:40.
^ ndime 8 Nkhani iyi yikusangika pa peji 818-819 mu buku lakuti A Critical Lexicon and Concordance to the English and Greek New Testament, Voliyumu 11. Wakalemba buku ili ni Ethelbert W. Bullinger.


text:
Umaliro
Kasi mukukumbuka vinthu vyakukondweska ivyo vikamuchitikiranipo apo mukaŵanga pamoza na ŵanthu ŵa Yehova? Panji mukakondwa na nkhani yakukhozga iyo yikayowoyeka ku mpingo, panji ungano unyake wa chigaŵa. Kasi mukakondwa na vinthu vinyake ivyo vikamuchitikirani mu upharazgi, panji nkhani yinyake iyo mukadumbiskana na Mkhristu munyinu? Mundamuluwe Yehova ndipo iyo nayo wandamuluwani. Wakukumbukira makora ivyo mukamuchitiranga pakwamba. Ndipo ngwakunozgeka kumovwirani kuti muwelere kwa iyo.
Yehova wakuti: “Mberere zane nizipenjenge nekha, ndipo nizipwelelerenge. Nizamupwelelera mberere zane nga ni muliska uyo wasanga mberere zake izo zikambininika ndipo wakuziliska. Nizamuziponoska ku malo ghose agho zikambininikira.”—Ezekiyeli 34:11, 12.


text:
Vo Tingachita Asani Tiwona Kuti te Ambula Kuvikilirika
ASANI mwana wawaku ŵaka, palivi chechosi cho wangachita pakuyija. Tati tawaku ŵaka, tathembanga apapi ŵidu kuti ndiwu atichitiyengi chechosi. Tati tayamba kumbatiya, ŵanthu wosi taŵawonanga nge mbakhomi kweniso anthazi. Asani te pakutija tachitanga mantha ukongwa kweni asani apapi ŵepafupi tawopanga cha ndipu tawonanga kuti te akuvikilirika asani atiko pajanja.
Pa nyengu yo tenga ŵana takondwanga ukongwa asani apapi ŵidu alongo kuti atitiyanja kweniso asani atitiwonga pa vo tachita umampha. Tajiwonanga kuti te akuvikilirika asani apapi ŵidu atitiyanja. Asani atiwonga, tawonanga kuti te akukhumbika ukongwa kwaku yiwu ndipu vatiwovyanga kuti tilutirizgi kuchita umampha.
Tati takuwaku kamanavi, tajiwonanga kuti te akuvikilirika asani te ndi mabwezi ngidu. Kusukulu takondwanga ukongwa asani te ndi mabwezi ngidu ndipu tachitanga mantha cha.
Ivi ndivu vichitikiya ŵana anandi. Ŵana anyaki aja ndi mabwezi ngamanavi ngamampha. Ndipu ŵana anandi apapi ŵawu atiŵaphwere umampha cha. Melissa * wangukamba kuti: “Asani ndawona vithuzi va banja lo lichita vinthu mwakukoliyana, ndikhumbira ukongwa kuti mphanyi nani ndingukuliya m’banja laviyo.” Panyaki namwiso muŵanaŵana viyo.
MO ANYAKI AKULELEKE
Panyaki mwajiwonanga kuti mwe ambula kukhumbika panyengu yo mwenga ŵana. Pamwenga apapi ŵinu akuyanjaningi ukongwa cha ndipuso akuwonganingi cha asani mwachita vinthu vamampha. Panyaki mukumbuka mo apapi ŵinu ayambaniyananga mpaka nthengwa kumala. Ndipu nyengu zinyaki mutijimba mulandu kuti ndimwi munguchitisa kuti apapi ŵinu apatani. Kweniso panyaki apapi ŵinu akukalipiyaningi ndipuso kukupumani.
Kumbi ŵana ambula kuvikilirika akuŵa wuli? Anyaki atamba kugwiriskiya ntchitu munkhwala wakutimbanyiza wongu pamwenga kumwa moŵa ŵeche anamana. Anyaki asere m’magulu nga vigeŵenga ndi chilatu chakuti asaniyi mabwezi. Ndipu anyaki atamba vibwezi kuti asaniyi munthu yo wangaŵayanja. Kweni kanandi vibwezi venivi viswera cha kumala, ndipu atamba so kujiwona kuti mbambula kukhumbika.
Ŵana anandi wo atiŵachitiya nkhaza atijiwona kuti mbambula kukhumbika chinanga kuti atesesa kuja ndi mijalidu yamampha. Ana wangukamba kuti: “Ndajiwonanga kuti nde wambula kukhumbika, chifukwa ndivu ama andikambiyanga kaŵikaŵi. Palivi zuŵa lo ama akundilumbapu chifukwa chakuti ndachita vinthu vamampha.”
Pe vinthu so vinyaki vo vichitisa ŵanthu kujiwona kuti mbambula kuvikilirika. Tingajiwona kuti te ambula kuvikilirika chifukwa chakumala kwa nthengwa pamwenga chifukwa cha mo tiwoneke. Kujiwona kuti te ambula kuvikilirika kungachitisa kuti tilekengi kukondwa kweniso kuti tilekengi kwanjana ndi anyidu. Kumbi tingachita wuli kuti timalani ndi suzgu lenili?
CHIUTA WATITIPHWERE
Tikhumbika kuziŵa kuti Chiuta ndiyu wangawovya weyosi ndipu ngwakukhumbisisa kuchita viyo.
Chiuta wangukambiya mchimi Yesaya kulemba uthenga wakuti: “Ungafipanga mtima cha, chifukwa ini ndini Chiuta waku. Ndikuchinthisengi. Ndikuwovyengi ndipu ndikongi janja laku lamaryi mwanthazi.” (Yesaya 41:10, 13) Tichiskika ukongwa kuziŵa kuti Chiuta wakhumba kutiko pajanja. Palivi chifukwa chakufipiya mtima.
Bayibolu likamba za ateŵeti anyaki wo asuzgikanga maŵanaŵanu kweni angugomezga Chiuta. Hana nyina waku Samuele, wajiwonanga kuti ngwambula kukhumbika chifukwa chakuti ŵengavi mwana. Nyengu zosi wanyozekanga chifukwa chakuleka kubala. Ivi vachitisanga kuti Hana watondekengi kurya ndipu kanandi waliyanga. (1 Samuele 1:6, 8) Kweni wati waromba kwaku Chiuta, wanguleka kusuzgika maŵanaŵanu.—1 Samuele 1:18.
Nyengu zinyaki Davide wawonanga kuti umoyu waki wepangozi. Fumu Sauli yamusakanga kuti yimubayi kweni Davide wangupozomokapu maulendu nganandi. Ivi vachitisanga kuti wajiwonengi nge kuti wabila mumaji. (Sumu 55:3-5; 69:1) Chinanga kuti wakumananga ndi masuzgu ngenanga, iyu wangulemba kuti: “Ndazamugona pasi, ndikugona tulu mwachimangu. Pakuti imwi mwija Yehova muchitisa kuti ndije wakuvikilirika.”—Sumu 4:8.
Hana ndi Davide angukambiya Yehova masuzgu ngawu ndipu wanguŵawovya. (Sumu 55:22) Kumbi tingaŵayezga wuli?
VINTHU VITATU VO VINGATIWOVYA
1. Tigomezengi Yehova.
Yesu wakhumba kuti tiŵaziŵi Awiski, wo ndi “Chiuta yija wauneneska.” (Yohane 17:3) Wakutumika Paulo watitisimikiziya kuti, Chiuta “wekutali cha ndi weyosi waku isi.” (Machitidu 17:27) Yakobe wakulemba kuti, “Ndeleni kufupi kwaku Chiuta, ndipu nayu wanderengi kufupi kwinu.”—Yakobe 4:8.
Kugomeza kuti Awuskefwi akuchanya atitiyanja ndipuso atitiphwere, kungatiwovya kuti tileki kusuzika maŵanaŵanu. Chinanga kuti anyaki vitiŵasuza kuti ayambi kugomeza Chiuta, kweni anandi awona kuti nkhwakovya ukongwa. Caroline wangukamba kuti: “Ndati ndayamba kuwona Yehova kuti ndi Da wangu, ndinguwona kuti ndasaniya munthu wakumukambiya masuzu ngangu. Ivi vandiwovyanga kuti ndiyambi kuvwa umampha.”
Rachel wangukamba kuti: “Yehova ndiyu wangundiwovya pa nyengu yo ndenga ndija kwambula apapi ŵangu. Ndakambisananga nayu kweniso kumupempha kuti wandiwovyi kumalana ndi masuzu ngangu. Ndipu wangundiwovya nadi.” *
2. Saniyani banja lachikhristu.
Yesu wangusambiza akusambira ŵaki kuti aŵanaŵaniyanengi. Iyu wanguŵakambiya kuti: “Mosi mwe abali.” (Mateyu 23:8) Iyu wakhumbanga kuti akusambira ŵaki ayanjanengi kweniso kuti aje banja limoza lauzimu.—Mateyu 12:48-50; Yohane 13:35.
Maunganu nga Akaboni aku Yehova ngatovya ŵanthu kuti aje alikondwa. (Ŵahebere 10:24, 25) Ŵanthu anandi awona kuti maunganu ngatiŵawovya kuluwaku masuzu ngo akumana nangu.
Eva wangukamba kuti: “Mumpingu ndingusaniya mubwezi wangu yo waziŵanga mo ndasuzikiyanga. Wavwisiyanga asani ndilongoro, wandiŵerengiyanga Bayibolu ndipuso wandirombiyanga. Wayesesanga kucheza nani. Wandichiskanga kuti ndimukambiyengi masuzu ngangu, ndipu ivi vandiwovyanga. Ndiwonga ukongwa vo wandichitiyanga, ndipu vandiwovya kuti ndijiwonengi kuti ndewakuvilirika.” Rachel wangukamba so kuti: “Ndingusaniya ama ndi ada mumpingu. Kukamba uneneska, andiwovyanga kuti ndijiwonengi kuti ndewakuvikilirika ndipuso kuti ŵanthu atindiyanja.”
3. Tiyanjengi anyidu ndipuso tiŵachitiyengi lisungu.
Ŵanthu akoliyana ukongwa asani atanjana kweniso kuchitiyana lisungu. Yesu wangukamba kuti: “Kupasa kuchitisa munthu kuja wakukondwa kuluska kulonde.” (Machitidu 20:35) Asani titanja anyidu nawuso atitiyanja ukongwa. Yesu wangukambiya akusambira ŵaki kuti: “Jani akupasa ndipu nawuso akupaseningi.”—Luka 6:38.
Asani titanja anyidu ndipuso nawu atitiyanja, titamba kujiwona kuti te akuvikilirika. Bayibolu likamba kuti: “Chanju chimala cha.” (1 Ŵakorinte 13:8) María wangukamba kuti: “Nyengu zinyaki ndasuzikanga maŵanaŵanu ndi vinthu vambula fundu. Kweni suzu ili lingumala chifukwa ndawovyanga ŵanthu. Nyengu zosi ndikondwa asani ndawovya ŵanthu.”
MUNTHU WEYOSI WAZAMUJA WAKUVIKILIRIKA
Fundu zo zalembeka mu nkhani iyi zingamalisiya limu cha masuzu ngidu. Kweni zingatiwovya kuti vinthu visinthi. Caroline wangukamba kuti: “Chinanga kuti ndeche kujiwona kuti nde wambula kuvikilirika, kweni nditijiwona kuti nde munthu wakhumbika ukongwa. Ndiziŵa kuti Chiuta watindiphwere ndipu nde ndi mabwezi nganandi ngo ngatindiwovya kuti ndikondwengi.” Rachel nayu wangukamba kuti: “Ndasuzikanga ukongwa maŵanaŵanu kweni sonu nde ndi abali ndi azichi wo nditiŵafumba vo ndingachita asani ndakumana ndi suzu. Ndipu atindiwovya kuti ndije ndi maŵanaŵanu ngamampha. Kweniso nde ndi Ada akuchanya wo ndilongoro nawu zuŵa lelosi. Ivi vitindiwovya ukongwa.”
Bayibolu likamba za charu chifya cho chituza kunthazi. M’charu ichi, weyosi wazamuja wakuvikilirika
Pe chinthu chinyaki so cho chingatiwoyva ukongwa. Bayibolu likamba za charu chifya cho chituza kunthazi. M’charu ichi, weyosi wazamuja wakuvikilirika. Mazu Ngaku Chiuta ngakamba kuti: “Weyosi wazamuja pasi pa chimiti chaki cha mphereska ndi mukuyu, ndipu pazamuŵavi wakuŵawofya.” (Mika 4:4) Pa nyengu iyi weyosi wazamuvikilirika ndipu palivi yo wazakutipweteka. Vinthu vosi vo tisuzika navu maŵanaŵanu sonu “tazakuvikumbuka cha.” (Yesaya 65:17, 25) Chiuta ndipuso mwana waki Yesu Khristu azamuchitisa kuti pacharu paje “urunji weneku.” Ivi vazamuchitisa kuti kuje “chimangu mpaka muyaya.”—Yesaya 32:17.
^ ndimi 5 Mazina ngosi ngasinthika.
^ ndimi 21 Akaboni aku Yehova asambira Bayibolu kwawezi ndi ŵanthu wo akhumba kuja paubwezi ndi Chiuta.


text:
SAMBIRU 18
Kumbi Abali Ŵidu wo Akumana ndi Masuzgu Titiŵawovya Wuli?
Asani kwachitika masoka ngachilengedu, Akaboni aku Yehova anozga mwaliŵiliŵi chovyu kuti abali ŵawu achikhristu wo akwaskika ndi masuzgu ngo awovyeki. Phamphu la viyo, lilongo chanju chakutuliya pasi pa mtima cho te nachu pa anyidu. (Yohane 13:34, 35; 1 Yohane 3:17, 18) Kumbi titovya mu nthowa nizi?
Tipereka ndalama. Pa nyengu yo kwenga chilala ku Yuda, Akhristu a mu nyengu ya akutumika wo ŵenga ku Antioke, angutumizga ndalama kuti zikawovyi Akhristu anyawu ku Yuda. (Machitidu 11:27-30) Mwakuyanana ŵaka, asani tavwa kuti abali ŵidu mu vigaŵa vinyaki akumana ndi masuzgu, titumizga chovyu kuziya mu mpingu widu kuti chikawovyi ŵanthu wo akwaskika ndi masuzgu ngo.—2 Ŵakorinte 8:13-15.
Titovya mu nthowa zakupambanapambana. Ŵara wo ŵe pamalu ngo pachitika soka lachilengedu, awonesesa kuti munthu weyosi wa mumpingu walipu ndipuso weumampha. Komiti yakupereka chovyu yiwonesesa kuti ŵanthu alonde chakurya, maji, vakuvwala, malu ngakugona ndipuso chovyu chakutuliya kuchipatala. Akaboni anandi wo aziŵa ntchitu zakupambanapambana atijipereka mwakugwiriskiya ntchitu ndalama zawu kuti akagwiri ntchitu yakovya ŵanthu wo akumana ndi masuzgu nge, kuŵanozge nyumba zakugonamu ndipuso Nyumba za Ufumu zo zanangika. Chifukwa chakuti tichita vinthu mwakukoliyana nge gulu ndipuso tiziŵa mo tingagwiriya ntchitu, vitovya kuti tichitengi vinthu mwaliŵi asani pachitika masoka. Chinanga kuti titovya ŵanthu wo ‘tiyanana nawu chigomezgu,’ kweni titovya so ŵanthu wo ŵe mu visopa vinyaki asani nkhwakukhumbika kuchita viyo.—Ŵagalatia 6:10.
Titiŵapembuzga ndi Malemba ndipuso kuŵawovya kuti akunthiyepu. Ŵanthu wo akumana ndi masoka ngachilengedu akhumbika kupembuzgika ukongwa. Pa nyengu ya viyo tisaniya nthazi kutuliya kwaku Yehova, “Chiuta wasangarusku losi.” (2 Ŵakorinte 1:3, 4) Tikondwa kukambiya ŵanthu wo akumana ndi masuzgu za malayizgu ngo nge m’Bayibolu ndi kuŵasimikizgiya kuti pambula kuswera yapa, Ufumu waku Chiuta, wazamumaliska masuzgu ngosi ngo ngachitiska kuti tisuzgikengi.—Chivumbuzi 21:4.
Ntchifukwa wuli Akaboni aku Yehova achitapu kanthu mwaliŵi asani kwachitika masoka ngachilengedu?
Kumbi ndi uthenga wakupembuzga nuwu wo tingakambiskana ndi ŵanthu wo apozomoka masoka ngachilengedu?


text:
KABUKU KA UTEŴETI NA UMOYO WACHIKHRISTU July 2016
Umo Mungapharazgira
Masachizgo gha Umo Mungapharazgira na Gongwe la Mulinda kweniso kabuku ka Chiuta Wakutiphalira Uthenga Uwemi! Kutolera pa masachizgo agha, namwe lembani masachizgo ghinu.
MAZGU GHA CHIUTA MBUSAMBAZI
Lumbani Yehova Uyo Wakupulika Malurombo
Chifukwa wuli ntchiwemi kulomba Chiuta kuti wamovwirani kufiska ivyo mwamulayizga? Kasi mungalongora wuli kuti mukuthemba Yehova para mukulomba? (Masalimo 61-
UMOYO WACHIKHRISTU
Tingalumba Makora Chiuta Para Tingachepeska Vyakukhumba pa Umoyo
Kasi para mungachepeskako vyakukhumba pa umoyo vingamovwirani kuchita vichi? Kasi mungamuyezga wuli Yesu umo wakakhaliranga?
MAZGU GHA CHIUTA MBUSAMBAZI
Ŵanthu ŵa Yehova Mbamwamphu pa Kusopa Kwaunenesko
Kasi tikusambirako vichi kwa Davide pa nkhani ya mwamphu? Kasi mwamphu ukutituma kuti tichite vichi? (Masalimo 69-
UMOYO WACHIKHRISTU
Kasi Mungayezgapo Waka Chaka Chimoza?
Ŵanthu awo ŵakukhumba kuyezga kuchita upayiniya ŵaŵenge ŵakukondwa kweniso ŵatumbikikenge.
UMOYO WACHIKHRISTU
Ndondomeko za Upayiniya Wanyengozose
Mungazizwa kuwona kuti ŵanthu awo ŵali na nyengo yichoko kweniso mbakunyotwanyotwa ŵakufiska kuchita upayiniya wanyengozose.
MAZGU GHA CHIUTA MBUSAMBAZI
Mukumbukenge Milimo ya Yehova
Kasi milimo yinyake ya Yehova ni njini? Kasi tingasanga phindu wuli para tikughanaghanira pa milimo ya Yehova? (Masalimo 74-78)
MAZGU GHA CHIUTA MBUSAMBAZI
Kasi Ni Njani Uyo Ngwakuzirwa Chomene pa Umoyo Winu?
Uyo wakalemba Salimo 83 wakalongora kuti Yehova ndiyo wakaŵa wakuzirwa chomene pa umoyo wake. Kasi tingalongora wuli kuti nase ndimo tikuwonera?


text:
KUCHEZGA NA | FAN YU
Kaswiri Wakupanga Mapulogiramu Ghapakompyuta Wakulongosora Chipulikano Chake
DR. FAN YU wakamba ntchito yake pa Yunivesite ya China Institute of Atomic Energy, kufupi na Beijing. Pa nyengo iyo wakagomezganga kuti vinthu vikachita kusintha kufuma ku vinyake, ndipo wakagomezganga yayi kuli Chiuta. Kweni sono Dr. Yu wakugomezga kuti kuli Chiuta ndipo ndiyo wali kulenga chilichose. Mutolamakani wa Wukani! wakamufumba vya chigomezgo chake.
Tiphalirani mbiri ya umoyo winu.
Nkhababika mu 1959 mu Msumba wa Fuzhou, ku Jiangxi, China. Apo nkhaŵa na vyaka 8, mu charu chithu mukaŵa masuzgo chifukwa cha kusintha mitheto na vinthu vinyake (Cultural Revolution.) Adada ŵakaŵa injiniya ndipo ŵakaŵapempha kuti ŵakapange msewu wa njanji kutali na uko tikakhalanga. Pakajumphanga vyaka vinandi kuti ŵize kuzakatiwona. Pa nyengo iyo nkhakhalanga na amama ndipo ŵakasambizganga pa sukulu yinyake. Mu 1970, tikasamira ku muzi wa Liufang mu boma la Linchuan. Ku malo agha chakurya chikasoŵanga chomene.
Kasi banja linu likagomezganga vichi?
Adada ŵakatemwanga yayi kusopa panji kuchita vyandyali, kweni amama ŵakaŵa Ŵabuda. Ku sukulu ŵakasambizganga kuti vinthu vikachita kusintha kufuma ku vinyake ndipo nkhamba kugomezga ivyo nkhasambizgika.
Chifukwa wuli mukamba kutemwa chomene masamu?
Chifukwa ntchakuti masamu ghakukhumba kugomezgeramo bweka yayi, kweni munthu mutu wendenge. Mu 1976, Mao Tse-tung uyo wakadangilira kuti vinthu visinthe wakati wafwa, nkhaluta ku Yunivesite. Nkhasankha kuti masamu ndigho nisambire chomene. Nkhati napika digiri yapachanya chomene (master’s degree) pa masamu, ntchito yane yakwamba yikakaŵa yakufufuza umo tingapangira nkhongono yanyukiliya.
Kasi mukaliwona wuli Baibolo mukati mwaliŵazga kakwamba?
Mu 1987, nkhaluta ku United States kuti nkhalutizge masambiro pa Yunivesite ya Texas A&M. Nkhamanya kuti ŵanthu ŵanandi ku America ŵakugomezga chomene Chiuta na kuŵazga Baibolo. Kweniso nkhapulika kuti mu Baibolo muli vinjeru vyakovwira, ntheura nkhaghanaghana kuti niliŵazge.
Nkhawona kuti fundo za mu Baibolo zinganovwira nadi. Kweni nkhaleka kuliŵazga chifukwa nkhasanga fundo zinyake zakusuzga kupulikiska.
Kasi vikenda wuli kuti mwambe kutemwa Baibolo?
Fundo yakuti kuli Mlengi yikaŵa yachilendo kwa ine, ntheura nkhaghanaghana vyakuchita kafukufuku pa nkhani iyi.
Mu 1990, mama munyake uyo wakaŵa Kaboni wa Yehova wakiza ku nyumba na kunilongora mu Baibolo ivyo vichitikirenge ŵanthu. Pamasinda, muwoli wane Liping uyo nayo wakagomezganga kuti Chiuta kulije, wakamba kusambira Baibolo. Tikasambira mu Baibolo na kumanya uyo wakalenga vinthu. Fundo yakuti kuli Mlengi yikaŵa yachilendo kwa ine, ntheura nkhaghanaghana vyakuchita kafukufuku.
Kasi mukachita wuli ivi?
Pakuŵa kaswiri wa masamu, nkhasambizgika kupendesera umo vinthu vinyake vikwenera kuti vikachitikira. Nkhasambiraso kuti vingachitika yayi kuti umoyo uŵeko wekha kwambura mapulotini. Ntheura nkhapendesera kuti nimanye usange vingachitika kuti mapulotini ghaŵeko kwambura kuti munyake waghapanga. Mapulotini ntchimoza mwa vinthu vyakusuzga chomene kuvipulikiska. Maselo ghamoyo ghangaŵa na mapulotini ghakupambanapambana agho ghakuchita vinthu mwakuzizika. Nane nkhamanya kuti mapulotini ghangaŵako yayi mwangozi. Pakaŵavya buku lililose ilo nkhaŵazgapo ilo likanikhorweska kuti mapulotini agha ghangaŵako mwangozi na kuchita milimo yake yakuzizika. Ntheura nkhamanya kuti pakwenera kuŵa Mlengi.
Ntchivichi chikamukhorweskani kuti Baibolo ndakufuma kwa Chiuta?
Ŵakaboni ŵa Yehova ŵakanovwira chomene kupulikiska Baibolo, ndipo nkhasambira kuti mu Baibolo muli mauchimi ghanandi agho ghali kufiskika. Nkhambaso kuwona uwemi wakulondezga ivyo nkhasambiranga mu Baibolo. Nkhajifumbanga kuti, ‘Kasi vikenda wuli kuti ŵanthu ŵalembe fundo zakuzirwa izo zichali zakovwira m’paka sono? Pachoko na pachoko, nkhamanya kuti Baibolo ni Mazgu ghakufuma kwa Chiuta.
Ntchivichi chichali kumukhorweskani kuti kuli Mlengi?
Para naghanaghanira waka vinthu ivyo viliko, nkhugota. Lekani nkhukhorwa kuti kuli Mlengi. Pasono nkhupanga mapulogiramu ghapakompyuta, ndipo nyengo zinyake nkhuzizikika na umo wongo withu ukugwilira makora ntchito kuluska kompyuta. Mwachiyelezgero, ntchakuzizika chomene kuwona umo wongo wa munthu ukupambaniskira vinthu. Taŵanandi tingamanya usange munthu wakuseka, wakukhosomora, wali na chikwikwi, mazgu ghake ghakupulikikwa mwachilendo, kweniso ng’anamuro la ivyo munthu wakuyowoya nanga ni para wangadumulizga mazgu. Panji mungawona nga nkhanthu kachoko. Kweni awo ŵakupanga mapulogiramu ghapakompyuta ŵakuwona nthena yayi. Palije uyo wangapanga pulogiramu yapakompyuta yakumanyira mazgu gha munthu iyo yingaluska umo wongo wa munthu ukugwilira ntchito.
Mwakupambana na makompyuta, wongo wa munthu ungamanya para munthu wakwiya, umo wakuyowoyera na uyo wakuyowoya. Awo ŵakupanga mapulogiramu ghapakompyuta ŵakuchita kafukufuku kuti ŵawone usange ŵangakwaniska kupanga makompyuta agho ghangachita ivyo wongo wa munthu ukuchita. Para ŵasayansi aŵa ŵakuchita ivi, ine nkhukhorwa kuti ŵakusambira ku vithu ivyo Chiuta wali kulenga.


text:
LIJIGANYO 12
Ana Mpaka Aŵe Paunasi ni Mlungu Catuli?
1. Ana Mlungu akusapikanila mapopelo ga ŵandu wosope?
Mlungu akwaŵenda ŵandu ŵa mitundu josope kuti am’ŵandicile mwipopelo. (Masalmo 65:2) Nambope, jwangapikanila, kapena kugakunda, mapopelo gosope. Mwambone, mapopelo ga jwamlume jwakwatendela ngalwe ŵamkwakwe komboleka Mlungu ngagapikana. (1 Petulo 3:7) Ayisalayeli paŵajendelecele kutenda yakusakala, Mlungu nganapikanilaga mapopelo gawo. Yisyene, lipopelo lili upile. Mlungu akusakunda mapopelo atamose ga ŵakulemwa naga apitikwice mtima.
2. Ana tupopeleje catuli?
Lipopelo lili mbali ja kulambila kwetu, m’yoyo tukusosekwa kupopelaga kwa Mkupanganya, Yehofa basi. (Matayo 4:10; 6:9) Nambosoni, pakuŵa tuli ŵangali umnama, tukusosekwa kupopela kupitila mu lina lya Yesu ligongo jwalakwe ŵawile ligongo lya yakulemwa yetu. (Yohane 14:6) Yehofa jwangasaka kuti m’weji tuwilisyeje mapopelo gakutenda kumbucila kapena gamalembe. Akusasaka kuti tupopeleje kutyocela mumtima.
Mkupanganya jwetu komboleka kupikana atamose mapopelo gatukuŵeceta mu nganisyo mwetu mwangakoposya maloŵe. (1 Samueli 1:12, 13) Komboleka kupopela kwa Mlungu ndaŵi jilijose, mpela kundanda kwa lisiku soni kumbesi kwa lisiku, pandaŵi ja cakulya, soni patusimene ni yakusawusya.
3. Ligongo cici Aklistu akusasongana pampepe?
Kuŵa paunasi ni Mlungu kuli kwakusawusya ligongo tukutama ni ŵandu ŵakusoŵa cikulupi mwa Mlungu, soni akusanyosya cilanga cakwe ca mtunjelele pacilambo capasi. (2 Timoteo 3:1, 4; 2 Petulo 3:3, 13) M’yoyo tukusosekwa kuti tulimbikasyaneje ni ŵakulupilila acimjetu kupitila m’misonganoji.
Kusyoŵekana ni ŵandu ŵakusanonyela Mlungu kukusatukamucisya kuŵa paunasi ni Mlungu. Misongano ja Mboni sya Yehofa jikusakamucisya kuti ŵane atulimbikasye.
4. Ana mpaka aŵe paunasi ni Mlungu catuli?
Kuganicisya mwakusokoka yatulijiganyisye m’Maloŵe gakwe komboleka kutukamucisya kuŵa paunasi ni Yehofa. Tuganicisyeje yampaka tulijiganye kutyocela ku yakusatenda, cikamucisyo cakwe, soni yilanga yakwe. Kuganicisya mwakusokoka mwipopelo kukusatukamucisya kuyamicila mumtima mwetu cinonyelo ni lunda lwa Mlungu.
Komboleka kuŵa paunasi ni Mlungu naga tukumkulupilila. Nambo cikulupi cili mpela cindu caumi cacikusasaka kucilisya. Acilisyeje cikulupi cawo ndaŵi ni katema mwakuganicisyagasoni magongo gakolele cikulupi.
5. Ana kuŵa paunasi ni Mlungu kucakamucisya catuli?
Yehofa akusasamalaga ŵakusamnonyela. Komboleka kwateteya ku cilicose campaka cisokonasye cikulupi cawo ni cembeceyo cawo ca umi wangamala. (Masalimo 91:1, 2, 7-10) Jwalakwe akusatukalamusya ku yitendo ya paumi yampaka yitulwasyeje, soni kututendekasya kuŵa ŵangasangalala. Yehofa akusatujiganya ndamo jambone ja umi.
ALIJIGANYE YEJINJI
LIJIGANYO LYA BAIBULO
Ligongo Cici Tukusosekwa Kulijiganya Baibulo?
Baibulo jikwakamucisya ŵandu ŵajinji pacilambo cosope kupata kwanga kwa yiwusyo yakusosekwa mnope paumi. Ana akusaka kuŵa jumo mwa ŵandu ŵelewa?
Ana Baibulo Jikusajiganya Cici Kusyesyene?
Am’ŵandicile Mlungu Mwipopelo
Ana Mlungu akusiŵapikanaga pakupopela? Kuti amanyilile kwanga kwa ciwusyo celeci, akusosekwa kuyipikanicisya cenene yajikusasala Baibulo pangani ja lipopelo.


text:
Kasi Ningachita Wuli Usange Nilije Ŵabwezi?
Ivyo ungachita
1. Manya vinthu ivyo ukuchita makora. (2 Ŵakorinte 11:6) Nangauli wuli ntchiwemi kumanya ivyo ukutondeka kweni ukwenera kumanya kuti pali vinandi ivyo ukuchita makora. Ivi vikovwirenge kuti usange ŵabwezi. Jifumba kuti, ‘Kasi ni vinthu wuli ivyo nkhuchita makora?’ Ghanaghanira nkharo yiwemi iyo uli nayo.
2. Ufwatukenge na ŵanthu. Ungamba kuchezga na ŵanthu ŵachoko waka. Munyamata munyake zina lake Jorge wakati:
“Kuti umanye makora ŵanthu, ukwenera kuŵatawuzga na kuŵafumba umo ntchito yikwendera.”
Ivyo ungachita: Kuchezga na ŵanthu ŵamsinkhu wako pera yayi. Mu Baibolo muli nkhani za ŵanthu awo ŵakaŵa paubwezi kweni ŵakapambananga msinkhu. Muli nkhani ya Rute na Naomi, Davide na Yonatani, Timote na Paulosi. (Ruth 1:16, 17; 1 Samuel 18:1; 1 Ŵakorinte 4:17) Manya kuti ntchezgo zikunozga para waliyose wakuyowoyapo. Ŵanthu ŵakukondwa para tikupulikizga ivyo ŵakuyowoya. Usange uli na soni, manya kuti uyowoyenge wekha yayi.
3.
Utemwenge ŵabali. (1 Petrosi 3:8) Nangauli vinyake ivyo ŵanyako ŵakuyowoya ungakolerana navyo yayi, ntchiwemi kuleka kuŵadumulizga. Torapo fundo izo ukukolerana nazo. Usange nkhani zinyake ukukolerana nazo yayi ntchiwemi kuyowoya maghanoghano ghako mwakuzikira.
Ivyo ungachita: Usange ukukhumba ŵanyako kuti ŵayowoyenge nawe makora ukwenera kwamba ndiwe. Para ukutemwa kupindana na ŵanyako, kuŵanena panji kujiwoneska kuti ndiwe wamahara, ŵangatemwa yayi kuti uŵe nawo paubwezi.
Ŵanyako ŵangakutemwa usange ivyo ukuyowoya ni vyakukondweska nyengo zose.—Ŵakolose. 4:6.
Manyani Vinandi
VYAKULEMBAPO
Kasi Ningachita Wuli Para Nili na Phukwa?
Kasi uli na phukwa? Lemba ivyo vyapangiska phukwa kweniso ivyo ungachita kuti limare


text:
UMOYO WACHIKHRISTU
Kasi Mukugwiliskira Makora Ntchito Tumakadi Twakuyowoya vya JW.ORG?
Pakuti suzgo yikuru yikuneng’enera, tikwenera kulimbikira kupharazga. (Zi 24:11, 12, 20) Kuti tiwovwire ŵanthu, tingagwiliskira ntchito tumakadi kuti tiŵaphalire apo ŵangasanga Mazgu gha Chiuta kweniso webusayiti yithu. Kakadi aka kali na kachidindo ako para munthu wachita sikani na foni zapachanya kamujulirenge vidiyo yakuti Chifukwa Wuli Mukwenera Kusambira Baibolo? na kusangaso apo pali pempho lakuti ŵamanye vinandi panji ŵapemphe sambiro la Baibolo. Ŵanthu ŵanyake ŵakukhumba yayi kupoka mabuku ghithu kweni ŵakukhumba kuwona ivyo vili pa webusayiti yithu. Ntheura, tiyeni tiŵape kakadi aka mwaluŵiro. Kweni mungapelekanga yayi tumakadi utu ku awo ŵalije navyo ntchito.
Apo mukuchita milimo yinu ya zuŵa na zuŵa, mungachitiska munthu kuti wanweke, pakuyowoya kuti: “Nakhumba kumupani aka. Kakadi aka kamovwiraninge kuti musange fundo na mavidiyo pa nkhani zakupambanapambana.” (Yoh 4:7) Tumakadi utu nthukuru yayi, ntheura mungayegha tunandiko kuti mupengeko ŵanthu apo mwaŵi wasangikira.


text:
MUTU 1
Unenesko Wakuyowoya za Chiuta
Kasi Chiuta wakumupwelelerani?
Kasi Chiuta wali na mikhaliro wuli? Kasi wali na zina?
Kasi tingaŵa paubwezi na Chiuta?
1, 2. Chifukwa wuli tikufumba mafumbo?
KASI muli kupulikapo umo ŵana ŵakufumbira mafumbo? Ŵanandi ŵakwamba kufumba para ŵamanya waka kuyowoya. Ŵakukulaŵiska na kufumba kuti: Kasi nausiku zuŵa likuya nkhu? Kasi nyenyezi zikufuma nkhu? Chifukwa wuli tuyuni tukuduka? Nyengo zinyake ntchipusu yayi kuzgora mafumbo ghanthena agha, nanga mungayezga wuli. Nyengo zinyakeso para mwazgora makora, ŵakufumbaso fumbo linyake lakuti: Chifukwa?
2 Mbana pera yayi ŵakufumba mafumbo. Para tikukura, tikufumba mafumbo ghanandi. Tikufumba kuti timanye nthowa, kumanya vinthu ivyo tingagega, ndiposo kuti tipulikiske vinthu. Kweni vikuwoneka kuti ŵanthu ŵanandi ŵaleka kufumba mafumbo ghakuzirwa. Ŵalekerathu kupenja mazgoro.
3. Chifukwa wuli ŵanthu ŵanyake ŵakufumba yayi mafumbo ghakuzirwa?
3 Ghanaghaniranipo fumbo ilo lili pa chikopi cha buku ili, mafumbo agho ghali pa peji 3 na 6 mu buku lino, ndiposo agho ghali pakwambilira pa mutu uno. Agha nganyake mwa mafumbo ghakuzirwa agho mungafumba. Nangauli ngakuzirwa, kweni ŵanthu ŵanandi ŵakufumba yayi kuti ŵamanye mazgoro. Chifukwa? Kasi mazgoro ghangasangika mu Baibolo? Ŵanthu ŵanyake ŵakughanaghana kuti munthu wangapulikiska yayi mazgoro gha mafumbo agha chifukwa nganonono chomene. Ŵanyake ŵakufumba yayi chifukwa cha soni. Ndipo ŵanyake ŵakuti ŵaliska ŵa matchalitchi na ŵasambizgi ndiwo ŵekha ŵangazgora mafumbo agha. Imwe mukuti wuli?
4, 5. Ni mafumbo wuli ghakuzirwa agho tingafumba, ndipo chifukwa wuli tikwenera kumanya mazgoro ghake?
4 Mukwenera kuti namwe mukukhumba kumanya mazgoro gha mafumbo ghakuzirwa agha. Panji nyengo zinyake mukujifumba kuti: ‘Chifukwa wuli tili na umoyo? Kasi tikalengeka waka kuti tibabikenge, kuchekura, na kufwa? Kasi Chiuta wali na mikhaliro wuli?’ Ntchiwemi kufumba mafumbo gha nthena agha. Ndipo mungalekanga yayi kupenja mazgoro ghaunenesko gha mafumbo agha. Yesu Khristu, uyo wakaŵa msambizgi waluso, wakati: “Lutilirani kulomba, ndipo mupikenge. Lutilirani kupenja, ndipo musangenge. Lutilirani kukhung’uska, ndipo kumujulikiraninge.”
5 Para ‘mulutilirenge kupenja’ mazgoro gha mafumbo ghakuzirwa agha, mumanyenge vinandi. (Zintharika 2:1-5) Kwali ŵanthu ŵali kumuphalirani vichi, kweni manyani kuti, mazgoro ghalipo, ndipo mungaghasanga mu Baibolo. Nakuti nganonono yayi. Munthu wakuŵa wakukondwa para wamanya mazgoro gha mafumbo agha ndipo wakulindizga viwemi kunthazi. Kweniso, sono nthena mazgoro agha ghangamovwirani kuti mukhorwenge na umoyo. Sono tiyeni tidumbiskane dankha fumbo ilo lahangayiska ŵanthu ŵanandi.
KASI CHIUTA WAKUMUPWELELERANI?
6. Chifukwa wuli ŵanthu ŵanandi ŵakughanaghana kuti Chiuta wakutipwelelera yayi?
6 Ŵanthu ŵanandi ŵakuzgora kuti wakutipwelelera yayi. Iwo ŵakuti, ‘Para Chiuta wakutipwelelera, chifukwa wuli vinthu viheni vikuchitika mu charu?’ Mu charu muli nkhondo, ŵanthu ŵakutinkhana, ndiposo pali vinthu vinandi ivyo vikutipa chitima. Tikulwara, tikusuzgika, ndiposo nyifwa yikutipoka ŵanthu awo tikuŵatemwa. Chifukwa cha masuzgo agha, ŵanthu ŵanandi ŵakuti, ‘Para Chiuta wakutipwelelera, chifukwa wuli wakukanizga yayi vinthu ivi kuti vichitikenge?’
7. (a) Kasi ŵaliska ŵa matchalitchi ŵakupangiska wuli ŵanthu kughanaghana kuti Chiuta ngwambura lusungu? (b) Kasi Baibolo likuti wuli pa nkhani ya masuzgo agho tikukumana nagho?
7 Paliso chinthu chinyake icho chikutimbanizga ŵanthu. Nyengo zinyake ŵaliska ŵa matchalitchi ŵakuyowoya kuti Chiuta ngwambura lusungu. Kasi ŵakuyowoya wuli nthena? Para vinthu viheni vyachitika, ŵakuyowoya kuti ni khumbo la Chiuta. Apa ndikuti ŵakunena Chiuta kuti ndiyo wakupangiska vinthu viheni. Kweni kasi ni Chiuta nadi uyo wakupangiska viheni? Kasi Baibolo likuti wuli pa nkhani iyi? Lemba la Yakobe 1:13 likuzgora kuti: “Para munthu wakuyezgeka, waleke kuyowoya kuti: ‘Nkhuyezgeka na Chiuta.’ Pakuti Chiuta wangayezgeka na vinthu viheni yayi, ndipo iyo wakuyezga munthu na vinthu viheni yayi.” Ni Chiuta yayi wakupangiska vinthu viheni. (Ŵerengani Yobu 34:10-12.) Unenesko ngwakuti, Chiuta wakuviwona waka vinthu viheni ivyo vikuchitika. Pali mphambano yikuru chomene pakati pa kuwona waka ivyo vikuchitika na kupangiska.
8, 9. (a) Yowoyani chiyelezgero chakulongora mphambano pakati pa kuviwona waka viheni para vikuchitika na kupangiska. (b) Chifukwa wuli ntchambura mahara kunena Chiuta pakuti wakuleka waka ŵanthu para ŵakuchita viheni?
8 Tiyelezgere kuti dada wakukhala na mwana wake munyamata pa nyumba. Para mwana uyu wagaluka ndipo wakukhumba kuwukapo pa nyumba, awiske ŵakumuleka waka kuti wachite ivyo wakhumba. Pamanyuma mwana uyu wakwamba kuchita vinthu viheni chomene na kunjira mu masuzgo. Sono fumbo ndakuti, kasi adada ndiwo ŵapangiska masuzgo gha mwana wawo? Yayi. (Luka 15:11-13) Vikuyana waka na umo Chiuta wakuchitira. Para ŵanthu ŵakukhumba kuchita vinthu viheni wakuŵachichizga yayi kuti ŵaleke. Kweni ndiyo yayi wakupangiska masuzgo agho ghangaŵapo. Chingaŵa chambura mahara kunena Chiuta kuti ndiyo wakupangiska masuzgo gha taŵanthu.
9 Chiuta wali na vifukwa vyakupulikikwa ivyo walekera ŵanthu kuti ŵachitenge vinthu viheni. Pakuti iyo ni Mlengi wavinjeru ndiposo wankhongono, ntchakukhumbikwa yayi kuti watiphalire vifukwa vyose ivyo wakuchitira nthena. Kweni chifukwa chakuti wakutitemwa, Chiuta wakutiphalira. Mu mutu 11 wa buku lino ndimo muzamusambira vifukwa ivi. Kweni tileke kughanaghana kuti Chiuta ndiyo wakupangiska masuzgo ghithu. Nakuti Chiuta wakutilayizga kuti wazamumazga masuzgo agha.
10. Chifukwa wuli tikugomezga kuti Chiuta wazamuwuskapo viheni vyose?
10 Kweniso Chiuta ni mutuŵa. (Yesaya 6:3) Pakuti ni mutuŵa, wangachita uheni wuli wose yayi. Ndicho chifukwa tikumugomezga chomene. Ŵanthu tingaŵagomezga chomene nga umo tikugomezgera Chiuta yayi, chifukwa nyengo zinyake ŵanthu ŵakunanga. Palije munthu uyo wali na nkhongono zakumazgira viheni ivyo ŵanthu ŵaheni ŵakuchita, nanga wangaŵa na mazaza. Kweni Chiuta ngwankhongono zose. Wazamumazga viheni vyose ivyo ŵanthu ŵakusuzgika navyo. Chiuta wazamumazga viheni ivi ndipo vizamuŵakoso yayi.
KASI CHIUTA WAKUJIPULIKA WULI PARA VINTHU VIHENI VIKUTICHITIKIRA?
11. (a) Kasi Chiuta wakujipulika wuli para wakuwona vinthu viheni ivyo vikuchitika? (b) Kasi Chiuta wakujipulika wuli para mukusuzgika?
11 Kasi Chiuta wakujipulika wuli para wakuwona vinthu viheni ivyo vikuchitika mu charu na ivyo vikumuchitikirani? Baibolo likutiphalira kuti Chiuta “wakutemwa urunji.” (Salimo 37:28) Ntheura Chiuta wakukhumba kuti vinthu vyendenge makora. Wakutinkha viheni vyose. Baibolo likutiphalira kuti Chiuta “wakakwenyelera mu mtima wake” chifukwa cha viheni ivyo vikachitika mu nyengo yakale. (Genizesi 6:5, 6) Chiuta wandasinthe, wachali kutinkha viheni. (Malaki 3:6) Vikumukondweska yayi kuwona ŵanthu ŵakusuzgika pa charu. Wakukwenyelera para ŵanthu ŵakusuzgika. Baibolo likutiphalira kuti Chiuta “wakumupwelelerani.”
12, 13. (a) Chifukwa wuli tili na chitemwa? Chifukwa cha chitemwa, tikujipulika wuli para tikuwona viheni ivyo vikuchitika mu charu? (b) Chifukwa wuli tikugomezga kuti Chiuta wazamumazga nadi masuzgo gha mu charu?
12 Kasi ni fundo wuli iyo yingatovwira kugomezga kuti Chiuta wakukondwa yayi para tikusuzgika? Tiyeni tiwone ukaboni unyake. Baibolo likutiphalira kuti munthu wali kulengeka mu chikozgo cha Chiuta. (Genizesi 1:26) Ntheura tili na mikhaliro yiwemi chifukwa tili kutolera kwa Chiuta uyo wali na mikhaliro yiwemi. Kasi mukujipulika wuli para ŵanthu ŵambura mulandu ŵakusuzgika? Para imwe mukukwenyelera, manyani kuti Chiuta ndiyo wakukwenyelera chomene.
13 Umoza mwa mikhaliro yakukondweska iyo taŵanthu tili nayo ntchitemwa. Chiuta nayo ndimo waliri. Baibolo likutiphalira kuti “Chiuta ntchitemwa.” (1 Yohane 4:8) Tili na chitemwa chifukwa Chiuta ntchitemwa. Chifukwa chakuti tili na chitemwa, tikudokera nga tingamazga masuzgo na viheni ivyo vili mu charu. Imwe muŵenge kuti muli na nkhongono zakumazgira masuzgo agha, kasi mphanyi mwamazga? Enya. Ipo mungagomezga nadi kuti Chiuta wazamumazga masuzgo na viheni ivyo vikuchitika. Ivyo Chiuta walayizga pa peji 4 na 5 la buku lino ni vyaunenesko. Ndipo ivyo Chiuta wali kulayizga vizamuchitika nadi. Kweni kuti mugomezge kuti Chiuta wazamuchita nadi ivyo wali kulayizga, mukwenera kumumanya makora.
CHIUTA WAKUKHUMBA KUTI MUMUMANYE
14. Kasi Chiuta zina lake ni njani, ndipo chifukwa wuli tikwenera kulizunura?
14 Nthowa yimoza iyo Chiuta watovwira kuti timumanye njakuti watiphalira zina lake. Watiphaliraso icho zina lake likung’anamura. Matchalitchi ghanandi ghakuyowoya kuti zina lake ni “Chiuta” panji “Fumu.” Kweni agha ni mazina ghake ghenecho yayi. Ni mazina waka ghantchindi panji udindo, nga ni umo tikuyowoyera kuti “fumu” na “pulezidenti.” Baibolo likutiphalira kuti Chiuta wali na mazina ghantchindi ghanandi chomene. Ghanyake mwa mazina agha ni “Chiuta” na “Fumu.” Padera pa mazina ghantchindi, Baibolo likutiphaliraso kuti Chiuta wali na zina lake ladininini. Zina lake ni Yehova. Lemba la Salimo 83:18 likuti: “Ŵanthu ŵamanye kuti imwe, mwaŵeneimwe zina linu ni Yehova, ndimwe mwekha Wapachanya Nkhanira pa charu chose chapasi.” Para mu Baibolo linu mulije zina ili, wonani Vyakusazgirapo pa mutu wakuti Zina la Chiuta na Ng’anamuro Lake mu buku lino. Muwonenge chifukwa icho zina ili likusangikira yayi mu Baibolo linu. Mu mipukutu yakale ya Baibolo, zina la Chiuta likaŵa mu malo ghanandi chomene. Ntheura Yehova wakukhumba kuti mulimanyenge zina lake na kulizunura. Chiuta wakujivumbura kwizira mu Baibolo.
15. Kasi zina lakuti Yehova likung’anamurachi?
15 Zina la Chiuta lili na ng’anamuro. Zina lakuti Yehova, likung’anamura kuti Chiuta wangafiska layizgo lake lililose ilo wayowoya ndipo wangachita chilichose icho wakukhumba. * Zina la Chiuta ndapadera chomene. Ndakwenelera iyo pera. Yehova ngwapadera munthowa zinandi. Kasi ngwapadera wuli?
16, 17. Kasi mazina ghantchindi agha ghakutisambizga vichi za Yehova: (a) “Wankhongonozose”? (b) “Themba lamuyirayira”? (c) “Mlengi”?
16 Tanguwona pa lemba la Salimo 83:18 kuti Yehova yekha ndiyo “Wapachanya Nkhanira.” Kweniso Yehova pera ndiyo wakuchemekaso kuti “Wankhongonozose.” Lemba la Chivumbuzi 15:3 likuti: “Yikuru na yakuzizwiska ni milimo yinu, Yehova Chiuta, Wankhongonozose. Imwe Themba lamuyirayira, nthowa zinu ni zaurunji na zaunenesko.” Zina lantchindi lakuti “Wankhongonozose” likutimanyiska kuti Yehova ngwankhongono chomene. Nkhongono zake ni zikuru chomene, tingaziyaniska na chinthu chilichose yayi. Ndipo zina lakuti “Themba lamuyirayira” likutikumbuska kuti Yehova ngwapaderaso munthowa yinyake. Iyo wakaŵako, waliko, ndipo wazamuŵako. Lemba la Salimo 90:2 likuti: “Ndimwe Chiuta kufuma muyirayira m’paka muyirayira.” Yehova ngwapadera nadi, asi nthena?
17 Yehova ngwapaderaso chifukwa iyo yekha ndiyo Mlengi. Lemba la Chivumbuzi 4:11 likuti: “Ndimwe ŵakwenelera Yehova Chiuta withu, kupokera uchindami, ntchindi na nkhongono, chifukwa mukalenga vinthu vyose, ndipo chifukwa cha khumbo linu vikaŵako ndipo vikalengeka.” Chilichose icho mungaghanaghanira, kwali mbangelo awo tikuleka kuŵawona, kwali ni nyenyezi, kwali ni vipambi, kwali ni somba izo zili mu milonga na nyanja, vyose ivi ni Yehova wali kuvilenga.
KASI MUNGAŴA PAUBWEZI NA CHIUTA?
18. Chifukwa wuli ŵanthu ŵanyake ŵakughanaghana kuti ŵangaŵa yayi paubwezi na Chiuta, kweni Baibolo likusambizga vichi?
18 Ŵanthu ŵanyake para ŵasambira za mikhaliro ya Yehova, ŵakumopa. Ŵakughanaghana kuti Chiuta ngwapachanya chomene, ntheura ŵakuwona kuti wangaŵa mubwezi wawo yayi. Kweni kasi mbunenesko? Kaghanaghaniro aka kakupambana na ivyo Baibolo likusambizga. Pakuyowoya za Yehova, Baibolo likuti: “Wali kutali yayi na waliyose wa ise.” (Milimo 17:27) Baibolo likutiphalira kuti: “Sendelerani kwa Chiuta, ndipo iyo wasendelerenge kwa imwe.”
19. (a) Kasi tingachita wuli kuti tiŵe paubwezi na Chiuta, ndipo tisangenge phindu wuli? (b) Zunurani mikhaliro ya Chiuta iyo yikumukondweskani chomene.
19 Kasi mungachita wuli kuti muŵe paubwezi na Chiuta? Chakwamba, lutilirani kusambira za Chiuta nga umo mukuchitira apa. Yesu wakati: “Kuti ŵaŵe na umoyo wamuyirayira, ŵakwenera kumumanyani imwe Chiuta waunenesko yekha, ndiposo Yesu Khristu, uyo mukamutuma.” (Yohane 17:3) Baibolo likusambizga kuti tizamusanga “umoyo wamuyirayira” para tikusambira za Yehova na Yesu. Tasambira kale kuti “Chiuta ntchitemwa.” (1 Yohane 4:16) Yehova waliso na mikhaliro yinyake yiwemi chomene. Mwachiyelezgero, Baibolo likuyowoya kuti Yehova ni “Chiuta walusungu na wachiwuravi, wakukalipa luŵiro chara na wakuzara na chitemwa, na unenesko.” (Ekisodo 34:6) Yehova ‘ni muwemi, ndipo ngwakunozgeka kugowokera.’ (Salimo 86:5) Chiuta wakuzikira. (2 Petrosi 3:9) Chiuta ngwakugomezgeka. (Chivumbuzi 15:4) Para mulutilirenge kusambira Baibolo, muwonenge umo Yehova wakulongolera mikhaliro yiwemi iyi. Mumanyengeso kuti wali na mikhaliro yinyake yiwemi chomene.
20-22. (a) Pakuti Chiuta tikumuwona yayi, kasi wangaŵa mubwezi withu? Longosorani. (b) Kasi ŵanthu ŵanyake ŵangamukanizgani kuchita vichi? Kweni mukwenera kuchita vichi?
20 Chiuta mungamuwona yayi chifukwa ni mzimu. (Yohane 1:18; 4:24; 1 Timote 1:17) Nangauli mungaleka kumuwona, kweni para musambirenge za iyo mu Baibolo, mumumanyenge makora chomene. Munthu munyake uyo wakalembako buku la Masalimo wakati, ‘mungadodoliska uwemi wa Yehova.’ (Salimo 27:4; Ŵaroma 1:20) Para mulutilirenge kusambira za Yehova, waŵenge wanadi kwa imwe, mumutemwenge ndiposo muŵenge nayo paubwezi.
21 Mumanyenge chifukwa icho Baibolo likuti tiwonenge Yehova nga ni Dada withu. (Mateyu 6:9) Wali kutipa umoyo ndipo wakukhumba kuti tikondwenge nawo, nga ni umo dada waliyose wakukhumbira kuti ŵana ŵake ŵakondwenge. (Salimo 36:9) Kweniso Baibolo likusambizga kuti ŵanthu ŵangaŵa ŵabwezi ŵa Yehova. (Yakobe 2:23) Mungaŵa paubwezi na Mlengi wa vyose. Uwu ni mwaŵi ukuru chomene.
22 Para mulutilirenge kusambira Baibolo, ŵanthu ŵanyake ŵamukanizganinge kusambira. Ŵanthu aŵa ŵangaŵa na vifukwa viwemi. Panji ŵangawopa kuti musinthenge vigomezgo vinu. Kweni lekani kuzomerezga munthu waliyose kumutondeskani kuti muŵe paubwezi na Chiuta.
23, 24. (a) Chifukwa wuli mukwenera kulutilira kufumba mafumbo pa ivyo mukusambira? (b) Kasi ni fumbo wuli ilo lizgorekenge mu mutu 2?
23 Nyengo zinyake kukwambilira mupulikiskenge yayi ivyo mukusambira. Ntheura jiyuyurani ndipo fumbani ŵanyinu kuti ŵamovwirani. Mungawopanga yayi kuti para mwafumba muwonekenge nga mulije zeru. Yesu wakayowoya kuti ntchiwemi kuŵa wakujiyuyura nga ni mwana muchoko. (Mateyu 18:2-4) Namwe mukumanya umo ŵana ŵakutemwera kufumba mafumbo. Chiuta wakukhumba kuti mumanye mazgoro. Baibolo likulumba ŵanthu ŵanyake awo ŵakakhumbanga nadi kumanya Chiuta. Ŵakapenja mwakupwelelera mu Malemba kuti ŵasimikizge kuti ivyo ŵakasambiranga vikaŵa vyaunenesko.
24 Nthowa yiwemi chomene yakuti timumanyire Yehova nkhusambira Baibolo. Buku ili likupambana na mabuku ghose. Kasi Baibolo likupambana wuli na mabuku ghanyake? Zgoro la fumbo ili lili mu mutu 2.
^ ndime 15 Wonani ng’anamuro ndiposo umo tingazunulira zina la Chiuta pa Vyakusazgirapo pa mutu wakuti Zina la Chiuta na Ng’anamuro Lake.


text:
Mafumbo Ghakufumira ku Ŵaŵazgi
Kasi pali ukaboni wuli wakuti msumba wa Yeriko ukaparanyika mu nyengo yichoko waka?
Lemba la Joshua 6:10-15, 20, likuti ŵasilikari ŵa Israyeli ŵakazingiliranga msumba wa Yeriko kamoza pa zuŵa, kwa mazuŵa 6. Pa zuŵa la 7, ŵasilikari aŵa ŵakazingilira msumba wa Yeriko maulendo 7. Pamanyuma Yehova wakawiska viliŵa vya msumba uwu, ndipo Ŵaisrayeli ŵakathereska ŵalwani ŵawo. Kasi ŵasayansi ŵasanga ukaboni wuli wakuti msumba wa Yeriko ukaparanyika nadi mu nyengo yichoko waka nga umo Baibolo likuyowoyera?
Kale, para ŵasilikari ŵakukhumba kuparanya msumba, ŵakawuzingilizganga dankha. Usange ŵalwani ŵazingilizga msumba kwa nyengo yitali, ŵanthu awo ŵakaŵanga mu msumba ŵakaryanga vyakurya vyawo vinandi ivyo ŵakasunganga. Ŵakachitanga nthena chifukwa para ŵalwani ŵathereska msumba, ŵakatoranga chilichose icho ŵakhumba, kusazgapo chakurya icho chakhalapo. Lekani ŵasayansi ŵasanga vyakurya vichoko waka mu misumba iyo yikaparanyika na ŵalwani ku Palestina ndipo mu misumba yinyake ŵandasangemo vyakurya. Kweni pa malo agho pakaŵa msumba wa Yeriko, ŵasayansi ŵasanga kuti pa vinthu ivyo vikaparanyika pakaŵa vimphani na vyakurya vinandi.—Biblical Archaeology Review.
Baibolo likuti Ŵaisrayeli ŵakatoramo vyakurya yayi mu msumba wa Yeriko chifukwa Yehova wakaŵakanizga. (Josh. 6:17, 18) Ŵaisrayeli ŵakaparanya msumba wa Yeriko ŵanthu ŵati ŵamalizga waka kuvuna. Ntheura pa nyengo iyi, mu msumba wa Yeriko mukaŵa vyakurya vinandi. (Josh. 3:15-17; 5:10) Fundo iyi yikulongora kuti msumba wa Yeriko ukaparanyika nadi mu nyengo yichoko waka, nga umo Baibolo likuyowoyera.


text:
Chigaŵa 4: Fumu Yakwamba ya Yisraele Kuzifika Nyengu ya Ukapolu ku Babiloni
Sauli wenga fumu yakwamba ya Yisraele. Kweni Yehova wangumukana, m’malumwaki wangusankha Davidi kuja fumu. Tisambirengi vinthu vinandi vakukwaskana ndi Davidi. Iyu weche mwana wangubaya munthu wanthazi ukongwa, Goliati. Pavuli paki, wanguzithaŵa Fumu Sauli ya sanji. Ndipu munthukazi wazeru Abigaili wangumukanizga kuchita chinthu chiheni.
Tisambirengi so vinandi vakukwaskana ndi Solomoni, mwana waku Davidi yo wanguzihara ufumu wa awiski. Kweniso tisambirengi za mafumu ngakwamba ngatatu nga Yisraele, ngeningo fumu yeyosi yinguwusa kwa vyaka 40. Solomoni wati wafwa, ufumu wa Yisraele ungugaŵikana pakati, wakumpotu ndi wakumwela.
Ufumu wakumpotu wa mafuku 10, unguja vyaka 257 wechendabwanganduliki ndi Asiriya. Ndipu pati pajumpha vyaka 133, ufumu wakumwela wa mafuku ngaŵi nawu so ungubwangandulika. Panyengu iyi, Ayisraele angukoleka kuluta ku ukapolu ku Babiloni. Sonu Chigaŵa CHACHINAYI chikonkhoskengi vinthu vinandi vakukondweska vo vinguchitika kwa vyaka 510, yechendafiki nyengu yidu.


text:
YAJIKUSASALA BAIBULO
Mtanda
Ŵandu ŵajinji akusawuwona mtanda mpela cimanyilo ca dini ja Ciklistu. Nambope ngaŵa wosope ŵakusakulupilila kuti mtanda wuli wakusosekwa kuwala, kuwukoleka m’nyumba kapena m’macalici.
Ana Yesu jwawilile pamtanda?
YAKUSAŴECETA ŴANDU ŴANE
Aloma ŵam’wuleje Yesu pakumkoleka pamtanda waŵawupanganyisye ni yitela yiŵili yepinjikanye.
YAJIKUSASALA BAIBULO
Yesu ŵam’wuleje “mwakumkoleka pacitela” (Masengo 5:30, The New Jerusalem Bible) Maloŵe gosope gaŵagakamulicisye masengo ŵakulemba Baibulo pakusala ya paŵamkolece Yesu gakusalosya kuti caliji citela cimo ngaŵaga payitela yiŵili. Mwakamulana ni buku jakuti Crucifixion in Antiquity maloŵe ga Cigiliki gakuti stau rosʹ, kusyesyene gakusagopolela kuti “citela cimo cegoloce, ngaŵa kuti gakusasala ya ‘mtanda.’” Pakusala ya maloŵe gakuti xyʹlon gaŵagakamulicisye masengo pa lilemba lya Masengo 5:30, buku jine jasasile kuti, “gakusagopolela ya citela cimo cacijimice cele Aloma ŵacikamulicisyaga masengo pakwakoleka ŵandu.” *
Mwakamulana ni Baibulo litala lyaŵakamulicisye masengo pakum’wulaga Yesu lili lyakulandana ni yacasalaga cilamusi ca Ayisalayeli. Cilamusici casalaga kuti, “Naga mundu atesile cakulemweceka mwakuti akusosekwa kupocela cilango cakuwulajidwa, mundujo ni kuwulajidwa, soni akumkoleka pacitela, . . . ligongo jwalijose jwakolecedwa pacitela ali jwamlwesece ni Mlungu.” (Deuteronomo 21:22, 23) Pakwamba ya cilamusici, ndumetume Paulo jwalembile kuti Yesu jwaŵele “jwamlwesece m’malo mwa m’weji, pakuŵa yalembedwe kuti, ‘Jwalijose jwakolecedwa pacitela [xyʹlon] ali jwamlwesece.’” (Agalatia 3:13) Paulo jwasasile kuti Yesu jwawilile pacitela cimo, ngaŵa pa yitela yiŵili yepinjikanye.
“Ŵam’wuleje jwalakwe mwakumkoleka pacitela.”—Masengo 10:39, The New Jerusalem Bible.
Ana ŵakulijiganya ŵa Yesu ŵakamulicisyaga masengo mtanda pakulambila Mlungu, kapenasoni mpela cimanyilo cakuti ali Aklistu?
YAJIKUSASALA BAIBULO
M’Baibulo pangali palipose paŵalembile kuti Aklistu ŵandanda ŵakamulicisyaga masengo mtanda mpela cimanyilo ca dini. Nambo mu ndaŵi jeleji Aloma ni ŵakamulicisyaga masengo mtanda mpela cimanyilo ca milungu jawo. Kaneko pali papite yaka 300 Yesu ali awile, jwakulamulila jwa Ciloma lina lyakwe Constantine jwatandite kamulicisya masengo mtanda mpela cimanyilo ca likuga lya asilikali ŵakwe ŵangondo. Kaneko ŵatandite kuwukamulicisya masengo mu dini ja “Ciklistu.”
Pakuŵa ŵandu ŵaŵalambilaga milungu jaunami ŵakamulicisyaga masengo mtanda, ana nombe nawo ŵakulijiganya ŵa Yesu ŵakamulicisyaga masengo mtanda pakulambila Mlungu jusyesyene? Iyayi. Ŵakulijiganyaŵa ŵamanyililaga kuti kutandila kalakala Mlungu ngakusajiticisya kamulicisya masengo “ciwanicisyo ca cindu cine cilicose” pakumlambila soni kuti Aklistu ‘akalambilaga milungu jakupanganyikwa ni ŵandu.’ (Deuteronomo 4:15-19; 1 Akolinto 10:14) “Mlungu ali Msimu,” ngaŵa mkum’wona ni meso getu, m’yoyo Aklistu nganakamulicisyaga masengo yiwanicisyo kuti yakamucisyeje kuŵandikana ni Mlungu. M’malo mwakwe, Aklistuŵa ŵalambilaga Mlungu mu “msimu,” gopolela kuti mwakulongoleledwa ni msimu wakwe weswela wangawoneka, soni mu “usyesyene,” gopolela kuti mwakamulana ni lisosa lyakwe lya m’Malemba.—Yohane 4:24.
“Ŵakulambila ŵasyesyene tacalambila Atati mwakulongoleledwa ni msimu, soni usyesyene.”—Yohane 4:23.
Ana Aklistu mpaka alosye catuli kuti akusamcimbicisya Yesu Klistu?
YAKUSAŴECETA ŴANDU ŴANE
Buku jine jakolanjikwa kuti New Catholic Encyclopedia jasasile kuti, “Nganikuŵa kulemwa soni kuli kwacipago kucimbicisya ciwanicisyo campaka cimkamucisye mundu kulupuka. . . . M’yoyo mundu jwakusacicimbicisya ciwanicisyo akusaŵasoni ali mkumcimbicisya mundu jwele ciwanicisyoco cikusamjimila.”
YAJIKUSASALA BAIBULO
Aklistu akusosekwa kum’yamicila Yesu ligongo lyakuti ciwa cakwe cikusakamucisya kuti yakulemwa yetu yikululucidwe, tuŵandicile Mlungu, soni kuti tupocele umi wangamala. (Yohane 3:16; Ahebeli 10:19-22) Aklistu nganiŵasalila kuti amcimbicisyeje jwalakwe ligongo lya mtukawu pakamulicisya masengo ciwanicisyo ca Yesu, kapena kumkulupilila jwalakwe mwa maloŵepe. Soni konjecesya pa yeleyi “cikulupi pajika, naga cangali masengo gakwe, cili cewe.” (Yakobo 2:17) Aklistu akusosekwa kulosya cikulupi cawo mwa Yesu. Mwamtuli?
Baibulo jikusasala kuti, “Cinonyelo ca Klistu cikusatukanganicisya, pakuti tukumanyilila mwangakayicila kose kuti mundu jumope ŵawilile ŵandu wosope . . . kuti ŵacijumi akalitamila umi wa acimsyenepe, nambo atamile umi jwalakwe juŵawilile ni kwimuka. (2 Akolinto 5:14, 15) Cinonyelo ca Klistu cikusicakanganicisya Aklistu kucenga umi wawo pakusaka kuya cisyasyo cakwe. Mwakutenda yeleyi jemanjaji akusaŵa ali mkumcimbicisya jwalakwe mwakuŵajilwa mmalo mwakamulicisya masengo yiwanicisyo ya dini.
“Ali lili lisosa lya Atati ŵangu kuti, wosope ŵakumanyilila une kuti ndili Mwanace jwa Mlungu ni kungulupilila akole umi wangamala.”—Yohane 6:40.
^ ndime 8 Buku ja A Critical Lexicon and Concordance to the English and Greek New Testament, 11th Edition jakulembedwa ni Ethelbert W. William Bullinger, mapeji 818-819.


text:
Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
115 Kwa ise chara, A Yehova, kwa ise chara,
Kweni pelekani uchindami ku zina linu+
Chifukwa cha lusungu lwinu na kugomezgeka kwinu.+
2 Kasi ŵamitundu ŵayowoyerechi kuti:
“Chiuta wawo wali nkhu?”+
3 Chiuta withu wali kuchanya.
Wakuchita chilichose icho wakhumba.
4 Ŵangoza ŵawo ni siliva na golide,
Mulimo wa mawoko gha ŵanthu.+
5 Mulomo ŵali nawo kweni ŵakuyowoya yayi,+
Maso, kweni ŵakuwona chara.
6 Makutu ŵali nagho kweni ŵakupulika chara,
Mphuno, kweni ŵakunuska chara.
7 Mawoko ŵali nagho kweni ŵakukora chara,
Malundi, kweni ŵakwenda chara.+
Ŵakufumiska chara mazgu pa chigolomiro chawo.+
8 Ŵanthu awo ŵakuŵapanga ŵaŵenge nga ndiwo,+
Na wose awo ŵakuŵathemba.+
9 We Israyeli, themba Yehova+
—Ni movwiri wawo na chiskango chawo.+
10 We nyumba ya Aroni,+ themba Yehova
—Ni movwiri wawo na chiskango chawo.
11 Imwe mukopa Yehova, thembani Yehova+
—Ni movwiri wawo na chiskango chawo.+
12 Yehova wakutikumbuka ndipo watumbikenge,
Watumbikenge nyumba ya Israyeli,+
Watumbikenge nyumba ya Aroni.
13 Watumbikenge awo ŵakopa Yehova,
Ŵachoko na ŵakuru wuwo.
14 Yehova wamwandaniskaninge,
Imwe na ŵana ŵinu.+
15 Mutumbikike na Yehova,+
Uyo wali kulenga kuchanya na charu chapasi.+
16 Kuchanya nkhwa Yehova,+
Kweni charu chapasi wali kuchipeleka ku ŵana ŵa ŵanthu.+
17 Ŵakufwa ŵakumulumba chara Ya,+
Nanga ni awo ŵakukhilira ku nyifwa uko kuli yii.+
18 Kweni ise tilumbenge Ya
Kwamba sono m’paka muyirayira.
Lumbani Ya!
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Masalimo 115
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
104 Lekani nilumbe Yehova.+
A Yehova Chiuta wane, ndimwe mukuru.+
Mwavwara ntchindi na uchindami.+
2 Mwabundilizgika na ungweru+ nga ntchakuvwara,
Mukutandawura machanya nga ni salu ya hema.+
3 Wakutambika michiko ya vipinda vyake vyamuchanya mu maji ghakuchanya,+
Wakuzgora mabingu kuŵa gileta lake.+
Wakwenda pa mapapindo gha mphepo.+
4 Wakuzgora ŵangelo ŵake kuŵa mizimu,
Ŵateŵeti ŵake kuŵa moto wakumyangura.+
5 Wakhazika charu chapasi pa malufura ghake.+
Chisezgekengepo chara pa malo ghake muyirayira swii.+
6 Mukachibenekelera na maji ghanandi nga ntchakuvwara.+
Vimaji vikimilira pachanya pa mapiri.
7 Mukavichenya ndipo vikafumapo.+
Pakupulika kududumira kwinu vikachimbira mwawofi,
8 Mapiri ghakakwelera muchanya,+ madambo ghakakhilira pasi,
Ku malo agho mukavinozgera.
9 Maji mukaghaŵikira mphaka kuti ghaleke kujumpha,+
Kuti ghaleke kubenekeleraso charu chapasi.
10 Wakubwibwituska maji mu madambo.
Ghakwenda pakati pa mapiri.
11 Vikoko vyose vyamuthondo vikumwa.
Mbunda zamuthondo zikukhorweska nyota yawo.
12 Viyuni vyamudera vikugona pachanya pake.
Vikwimba mu mahamba.
13 Wakuthilira mapiri kufuma mu vipinda vyake vyamuchanya.+
Charu chikukhuta na vipambi vya milimo yinu.+
14 Wakumezgera ng’ombe utheka,
Na kuŵapa ŵanthu vyakumera,+
Mwakuti chakurya chifume mu dongo,
15 Na vinyo ilo likukondweska mtima wa munthu,+
Mafuta agho ghakung’animiska chisko,
Na chingwa icho chikupeleka nkhongono ku mtima wa munthu.+
16 Makuni gha Yehova ghakukhorwa,
Makuni gha sidara gha ku Lebanoni agho wakapanda,
17 Viyuni vikuzenga vivwimbo mwenemumo.
Nyumba ya konongo+ yili mu makuni gha junipa.
18 Vinkhoma+ vikukhala pa mapiri ghatali.
Majalawe ni malo ghakubisamako mphyayi.+
19 Wali kupanga mwezi kuti ulongorenge nyengo zakutemeka.
Dazi likumanya makora nyengo yakunjilira.+
20 Mukwiza na chisi, ndipo usiku ukwamba,+
Apo vinyama vyose vyamuthondo vikwendendeka.
21 Tunkhalamu tukubangura kuti tukore nyama,+
Ndipo tukupenja chakurya kufuma kwa Chiuta.+
22 Para dazi likufuma,
Tukuwelera mu michembo yawo na kukagona.
23 Munthu wakuluta ku ntchito yake,
Wakutokatoka m’paka mise.
24 A Yehova, nawo mbunandi wa milimo yinu!+
Muli kuyipanga yose mu vinjeru.+
Charu chapasi ntchakuzura na ivyo muli kupanga.
25 Kuli nyanja, njikuru na yisani,
Mukwenda vyamoyo vinandi chomene, vichoko na vikuru.+
26 Ngalaŵa zikwenda mwenemumo,
Na Leviyatani,+ uyo mukapanga kuti waseŵerenge mwenemumo.
27 Vyose vikulindilira imwe
Kuti muvipe chakurya chawo mu nyengo yake.+
28 Vikuwunjika ivyo mwavipa.+
Para mukujura woko linu, vikukhuta na vinthu viwemi.+
29 Para mwabisa chisko chinu, vikuyangazuka.
Usange mwafumiskamo mzimu wawo, vikufwa na kuwelera ku fuvu.+
30 Para mwatuma mzimu winu, vikulengeka,+
Mukuwezgerapo chisko cha charu, chikuŵaso chiphya.
31 Uchindami wa Yehova ukhalilirenge muyirayira.
Yehova wasekelerenge na milimo yake.+
32 Wakulaŵiska pa charu chapasi, ndipo chikumbwambwantha.
Wakukhwaska mapiri, ndipo ghakusunkha josi.+
33 Nimuyimbirenge Yehova+ umoyo wane wose.
Niyimbirenge malumbo Chiuta wane nyengo yose iyo niliri wamoyo.+
34 Maghanoghano ghane ghamukondweske.
Nisekelerenge mwa Yehova.
35 Ŵakwananga ŵamalenge pa charu chapasi,
Ŵaheni ŵaŵengekoso chara.+
Lekani nilumbe Yehova. Lumbani Ya!
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Masalimo 104
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
5 Ili ni buku la mdauko wa Adamu. Mu zuŵa ilo Chiuta wakalengera Adamu, wakamulenga mu chikozgo chake.+
2 Wakalenga mwanalume na mwanakazi.+ Mu zuŵa ilo Chiuta wakaŵalengera, wakaŵatumbika na kuŵathya zina lakuti Munthu.+
3 Adamu wakati wakhala vyaka 130, wakababa mwana mwanalume mu chikozgo chake, wakuŵa nga ndiyo, ndipo wakamuthya Seti.+
4 Wakati wababa Seti, Adamu wakakhala vyaka 800. Wakababaso ŵana ŵanyake ŵanalume na ŵanakazi.
5 Ntheura mazuŵa ghose gha umoyo wa Adamu ghakaŵa vyaka 930, ndipo wakafwa.+
6 Seti wakati wakhala vyaka 105, wakababa Enoshi.+
7 Wakati wababa Enoshi, Seti wakakhala vyaka 807. Wakababaso ŵana ŵanyake ŵanalume na ŵanakazi.
8 Ntheura mazuŵa ghose gha Seti ghakaŵa vyaka 912, ndipo wakafwa.
9 Enoshi wakati wakhala vyaka 90, wakababa Kenani.
10 Wakati wababa Kenani, Enoshi wakakhala vyaka 815. Wakababaso ŵana ŵanyake ŵanalume na ŵanakazi.
11 Ntheura mazuŵa ghose gha Enoshi ghakaŵa vyaka 905, ndipo wakafwa.
12 Kenani wakati wakhala vyaka 70, wakababa Mahalalelu.+
13 Wakati wababa Mahalalelu, Kenani wakakhala vyaka 840. Wakababaso ŵana ŵanyake ŵanalume na ŵanakazi.
14 Ntheura mazuŵa ghose gha Kenani ghakaŵa vyaka 910, ndipo wakafwa.
15 Mahalalelu wakati wakhala vyaka 65, wakababa Yaredi.+
16 Wakati wababa Yaredi, Mahalalelu wakakhala vyaka 830. Wakababaso ŵana ŵanyake ŵanalume na ŵanakazi.
17 Ntheura mazuŵa ghose gha Mahalalelu ghakaŵa vyaka 895, ndipo wakafwa.
18 Yaredi wakati wakhala vyaka 162, wakababa Enoki.+
19 Wakati wababa Enoki, Yaredi wakakhala vyaka 800. Wakababaso ŵana ŵanyake ŵanalume na ŵanakazi.
20 Ntheura mazuŵa ghose gha Yaredi ghakaŵa vyaka 962, ndipo wakafwa.
21 Enoki wakati wakhala vyaka 65, wakababa Metusela.+
22 Wakati wababa Metusela, Enoki wakalutilira kwenda na Chiuta waunenesko kwa vyaka 300. Wakababaso ŵana ŵanyake ŵanalume na ŵanakazi.
23 Ntheura mazuŵa ghose gha Enoki ghakaŵa vyaka 365.
24 Enoki wakalutilira kwenda na Chiuta waunenesko,+ ndipo wakawonekaso yayi, chifukwa Chiuta wakamutora.+
25 Metusela wakati wakhala vyaka 187, wakababa Lameki.+
26 Wakati wababa Lameki, Metusela wakakhala vyaka 782. Wakababaso ŵana ŵanyake ŵanalume na ŵanakazi.
27 Ntheura mazuŵa ghose gha Metusela ghakaŵa vyaka 969, ndipo wakafwa.
28 Lameki wakati wakhala vyaka 182, wakababa mwana mwanalume.
29 Wakamuthya zina lakuti Nowa,+ wakati: “Uyu ndiyo watipumuzgenge ku milimo yinonono na yakuvuska ya mawoko ghithu iyo tikuchita mu charu icho Yehova wali kuchitemba.”+
30 Wakati wababa Nowa, Lameki wakakhala vyaka 595. Wakababaso ŵana ŵanyake ŵanalume na ŵanakazi.
31 Ntheura mazuŵa ghose gha Lameki ghakaŵa vyaka 777, ndipo wakafwa.
32 Nowa wakati wafika vyaka 500, wakababa Shemu,+ Hamu,+ na Yafeti.+
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Genizesi 5
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Kumbi Akaboni aku Yehova Nkhagulu ka Mpatuku?
Awa, Akaboni aku Yehova nkhagulu ka mpatuku cha. Kweni ndisi Akhristu ndipu titesesa kulondo vo Yesu Khristu wachitanga ndi kusambiza.
Kumbi mpatuku nchinthu wuli?
Ŵanthu akamba vinthu vakupambanapambana vakukwaskana ndi “mpatuku.” Kweni ŵanaŵaniyani vinthu viŵi vo ŵanthu anandi akamba vakukwaskana ndi mpatuku ndipuso mo vinthu venivi vileke kutikwaskiya.
Anyaki akamba kuti ampatuku mbanthu wo akwambiska chisopa chinyaki. Akaboni aku Yehova akwambiska chisopa chinyaki cha, kweni alondo vo Akhristu a m’nyengu ya akutumika achitanga pakusopa. Ndipu vo asambizanga ndi kuchita vikulembeka m’Bayibolo. (2 Timote 3:16, 17) Tigomezga kuti tikhumbika kulondo vo Malemba ngakamba pa nkhani yakusopa.
Anyaki agomezga kuti ampatuku nkhagulu kakofya ukongwa kachisopa ko kalongozgeka ndi munthu. Akaboni aku Yehova alongozgeka ndi munthu cha. Kweni tilondo fundu yo Yesu wangukambiya akusambira ŵaki kuti: “Yumoza ndi Mbuyamwi [Mulongozgi, NW], ndiyu Khristu.”
—Mateyu 23:10.
Chifukwa chakuti Akaboni aku Yehova nkhagulu kakofya cha, achita vinthu vo vitovya Akaboni anyawu kweniso ŵanthu anyaki. Mwakuyeruzgiyapu, nchitu yidu yakupharazga yawovya ŵanthu anandi kuleka vinthu viheni vo achitanga nge kugwiriskiya nchitu munkhwala wakutimbanyizga wongu ndi kumwa moŵa mwauloŵevu. Kweniso te ndi sukulu zo zitovya ŵanthu kuziŵa kuŵerenga ndi kulemba. Titovya so ŵanthu wo akumana ndi masuzgu nga chilengedu. Titesesa kuchitiya ŵanthu vinthu vamampha chifukwa ndivu Yesu wangukambiya akusambira ŵaki kuti achitengi.